text:
Ababyeyi bafite abana bafashwa na Caritas Rwanda ibinyujije mu mushinga USAID Gimbuka bahamya ko ubufasha bw’ibikoresho by’ishuri abana babo bahabwa atari abana bigirira umumaro gusa ahubwo ari inyungu ku muryango wose.
USAID Gimbuka, ni umushinga uri mu cyiciro cyawo cya gatatu (2020-2022), ukorera mu mu ntara y’uburengerazuba mu turere twa RUBAVU, RUTSIRO, KARONGI, NYAMASHEKE na RUSIZI, hibandwa cyane ku bana b’imfubyi n’abakomoka mu miryango ikennye bafite ubwandu bw’agakoko gatera Sida cyangwa bagerwaho n’ingaruka z’iyi ndwara ndetse n’abahuye n’ikibazo cy’ihohoterwa rishingiye ku gitsina.
Bangamwabo Jean Bosco utuye mu karere ka Rubavu umurenge wa Rubavu, afite abana 8 bose biga, muri bo batatu baterwa inkunga n’umushinga USAID/Gimbuka. Uyu mubyeyi avuga ko bamaze guhabwa ibikoresho by’ishuri ku nshuro ya mbere mu mwaka wa 2020, yahise abona impinduka kuko ubusanzwe yasaranganyaga ibikoresho bike yabonaga abana bose, ariko ubu akaba ashaka ibya 5 gusa, ubundi ashyira imbaraga mu gushaka ibibatunga.
Yagize ati “Mbere nahangayikishwaga n’ibikoresho by’ishuri, ibyo kurya n’ibindi bikenerwa mu rugo nkumva ntaye umutwe ndetse bimwe bikabura, ariko aho ikibazo cy’ibikoresho kiviriyeho ku bana batatu, ubu ndwana n’ibisigaye ukabona ko norohewe ngereranyije na mbere, Abana ntibakinsonzana nka mbere”
Nyiramana Consolée utuye mu murenge wa Shangi mu karere ka Nyamasheke, avuga ko iyo umwana we atabona ubufasha bw’umushinga USAID Gimbuka, uyu munsi yari kuba yicaye atiga kuko nta bushobozi na buke yari afite bwo kumubonera ibikoresho.
Uyu mubyeyi avuga ko umwana we ubu yiga mu mwaka wa mbere afite imyaka 11, kuko atabashije kumushyira mu ishuri mbere ngo atangirire ku myaka 7 nk’abandi kubera ikibazo cy’amikoro. Uyu munsi avuga ko yishimye cyane kuko byibura azajya amushakira ibimutunga adahangayitswe no kongeraho ibikoresho by’ishuri.
Gasana Athanase wo mu karere ka Rutsiro umurenge wa Boneza, ufite abana batatu bafashwa n’umushinga USAID Gimbuka, avuga ko bafite ibyishimo byinshi baterwa no kuba aba bana barahawe ibikoresho by’ishuri, kuko ubusanzwe kubibona byabaga bikomeye cyane.
Gasana ati “Hari ubwo noherezaga umwana umwe ku ishuri igihe cyo gutangira, abandi bagakererwa nk’icyumweru nkiri kubashakira ibikoresho, ubwo kandi niko no kubona amafunguro byabaga ikibazo kinini cyane cyane mu gihe cy’itangira ry’amashuri. Ubu ariko biranyorohereza, iyo babonye ibikoresho batangirira igihe nanjye ngasigara nshaka ibibatunga”.
Muragijimana Anitha ni umukobwa w’imyaka 17 wiga mu mashuri yisumbuye, icyo yifuza ni ukuzaba umuganga cyangwa umwalimu nyuma yo kurangiza amasomo. Ibi byose ariko ngo ntiyari kuba anabitekereza iyo atabona amahirwe yo gufashwa n’umushinga USAID/Gimbuka umuha ibikoresho by’ishuri.
Ati “Mama wanjye nta bushobozi buhagije afite, ntiyabashaga kumbonera ibikoresho by’ishuri ngo anatubonere ibidutunga jye na barumuna banjye babiri, iyo rero ataba Caritas ibinyujije mu mushinga USAID Gimbuka, ubu sinari kuba niga cyangwa mfite indoto z’icyo nifuza kuzakora nk’uko bimeze ubu”
Mu itangira ry’amashuri ry’uyu mwaka wa 2021-2022, abanyeshuri bahawe ibikoresho n’umushinga Caritas Rwanda/USAID GIMBUKA ni 32,521, bo mu turere dutanu two mu ntara y’uburengerazuba uyu mushinga ukoreramo.
- 190 views


c: text/html

text:
Iteka iyo wakunze umuntu ukajya ukunda kumwandikira, iteka uba witeguye ko aragusubiza. Iyo amaze iminsi 3 ataragusubiza birakubabaza. Ese hari ikintu kibabaza nko gutegereza iminsi 3 utarabona “mesaje” (ubutumwa) y’uwo ukunda? Dore ibyo wakora.
Igihe cyawe wagihaye umuntu ndetse wowe wamaze
kubishyira ku rundi rwego, uhora umwandikira ntagusubiza. Uribaza icyo
wakora. Uribaza uti: “Ese nkore iki ? Yabaye iki ? Ahari urabona isi igiye kukurangiriraho. Ntampavu yo guhangayika, reka nkwereke icyo wakora.
KUKI ATARIMO KUNSUBIZA?
Ni izihe mpamvu zishoboka ziri gutuma atagusuza? Ese ni ikibazo? Abantu benshi batekereza ko ari amakosa yabo kuba batarimo gusubizwa. Ntabwo wakabaye ukora ayo makosa. Hari impamvu zishoboka zishobora gutera umuntu wandikiye kutagusubiza: Ashobora kuba ahuze kubera akazi cyangwa akaba afite ikibazo gikomeye ari kwitaho. Ahari inziramugozi ye yagize ikibazo, arimo gushaka uko yagura indi, kandi ntabyo uzi. Hari ibindi byinshi bishobora kubitera, none icyo gihe wakora iki ?
1.
Ntihagire
ikintu na kimwe ukora
Ntihagire
ikintu ukora. Wakoze urwawe ruhare rero mureke nawe azagusubiza.
2.
Tekereza
ko yahuye n’ikibazo gikomeye
Ahari yahuye n’ikibazo
gikomeye kandi nta n’ikindi kintu yakora. Wowe rero ita ku bintu by’ingenzi mu
buzima bwawe, umureke.
3.
Shyiraho igihe ntarengwa cyo gutegereza
Ntabwo wategereza iteka
ryose. Niba amaze icyumweru atakwandikira ongera umwandikire indi niba
bikikurimo, gusa niba bitakikurimo mureke wikomereze ubuzima.
INAMA:
Ntabwo umuntu akwiriye gutuma utegereza cyane, ngo akwigarurire. Ibi bikunda kuba
ku bantu bafite imyumvire yabo. Ahari muzongera muhure cyangwa uhure n’undi. Uwawe
aragutegereje hariya hanze, kandi mugiye guhura. Ikibazo ni wowe, mbere na mbere banza
utegereze. Ntuzarizwe n’umuntu udashaka kugusubiza, mureke.

robotstxt: allowed

filter: keep


text:
Rulindo:Hatashywe Chapelle yitiriwe Mutagatifu Gerard
Kuri uyu wa Gatanu tariki ya 07 Kamena 2019, ku musozi wa Tare uherereye mu Akagali ka Nyirangarama , Umurenge wa Bushoki , Akarere ka Rulindo , Intara y’Amajyaruguru habereye ibirori byo gutaha ku mugaragaro Chapelle yitiriwe Mutagatifu Gerard.
Umusozi wa Tare umaze guhinduka nk’ahantu Nyaburanga kuko ari ho habumbatiye “Ukuri” kwibikomoka bikanakorerwa kwa Nyirangarama byose bikaba ibyari bisanzwe biramira ubuzima ,ibi bikuzuzanya n’ubumenyi mu by’ubwenge kuko ariho habarizwa College Fondation Sina Gerard n’andi mashuri arimo n’ayigamo abana bato (Incuke), ariko by’umwihariko hakaba hashinzwe Chapelle yitiriwe Mutagatifu Gerard nk’igisubizo kizaramira Roho.
Uyu muhango wo gutangiza no guhesha umugisha iyi Chapelle yitiriwe Mutagatifu Gerard wayobowe na Arkiyepiskopi wa Kigali Nyiricyubahiro Musenyeri Antoine Kambanda afatanije na Nyiricyubahiro Musenyeri Vincent Harolimana, Umwepiskopi wa Diyosezi Gatolika ya Ruhengeri. Muyindi mihango ikorerwa muri kiliziya Gatorika nk’uko bisanzwe ,ku ikubitiro abanyamahirwe bahise babimburira abandi kuko hatanzwe isakramentu rya batisimu yahawe abana bagera kuri 20. Uyu muhango kandi witabiriwe n’abihaye Imana benshi ndetse n’abayobozi batandukanye mu nzego za Leta barimo Guverineri w’Intara y’ Amajyaruguru Bwana Gatabazi Jean Marie Vianney ,Umuyobozi muri REB, Dr Ndayambaje Irene, Ingabo na Polisi.
Sina Gerard uzwi ku izina Nyirangarama yubaha cyane Mutagatifu We kandi akaba ari we afatiraho urugero, bityo agahamya ko yahisemo kubaka Shapeli yo gusengeramo no gusingiza Imana nk’uzaharanira kugera ikirenge mu cye , aharanira ko aho atuye,buri muntu uhabarizwa arushaho kugira imibereho myiza haba mu mubiri ndetse na roho.


text:
Izi nka zafatiwemo mu mpera z’icyumweru gishize bazishoyemo kugira ngo zirishemo ubwatsi, ni mu gihe ubuyobozi bumaze imyaka myinshi bwihanangiriza abaturage ko kuragira inka muri iki kigo ari amakosa.
Umuyobozi w’Akarere ka Gatsibo, Gasana Richard, yabwiye IGIHE ko inka 25 zafatiwemo ari iz’abaturage babiri kuri ubu bakaba basabwe kwishyura amande akakaye batabishobora zigatezwa cyamunara.
Yagize ati “Ni inka zafatiwe mu Kigo cya Gisirikare cya Gabiro, nyuma yo kuzifata rero turakurikiza umwanzuro w’Inama Njyanama ari wo wo guca amande ba nyirazo. Kuri ubu twaranabandikiye nibatabikora tuzaziteza cyamunara.”
Ubusanzwe Inama Njyanama y’Akarere ka Gatsibo yemeje ko inka zizajya zifatirwa mu Kigo cya Gisirikare cya Gabiro nyirazo azajya acibwa amande angana n’ibihumbi 200 Frw kuri buri nka imwe, yarangiza akanayipakirira akarere kakamuherekeza akajya kuyigurisha mu mabagiro i Kigali.
Iyo umuturage atishyuye amande inka ze zitezwa cyamunara hakavamo ibihumbi 200 Frw kuri buri nka ayasigaye agahabwa umworozi. Ni ibihano byashyizweho hagamijwe guca umuco mubi w’abaturage bakundaga kuragira muri iki kigo.
Meya Gasana yasabye abaturage kuzibukira kuragira muri iki kigo kuko ngo cyagenewe ibikorwa bya gisirikare byonyine, bakororera mu biraro inka nke babasha kwitaho.
Ati “Abaturage nibamenye ko Ikigo cya Gisirikare cya Gabiro gikomye twarabibabwiye barabizi, nta wemerewe gukorerayo ibindi bikorwa uretse ibya gisirikare. Turabasaba kumvira amabwiriza bahawe bororere mu nzuri zabo, ufite nto yororere mu biraro birinde kuzisohora.”
Yavuze ko benshi mu borozi usanga bafite inka nyinshi ziruta ubutaka bwabo ari na yo mpamvu bazishora mu Kigo cya Gisirikare cya Gabiro, bakumva ko ariho habafasha kubona ubwatsi bwinshi.
Yibukije abaturage ko imyanzuro y’Inama Njyanama ari itegeko kuko iba yashyizweho kugira ngo yubahirizwe ngo uzashaka kuyahinyuza azajya ahura n’ibibazo.
Kuri ubu hari hashize amezi atatu hadafatwa inka z’abaturage bagiye kuragira mu Kigo cya Gisirikare cya Gabiro. Ubuyobozi buvuga ko akenshi iyo abaturage bagiye kuragira muri iki kigo inka zabo zihakura indwara y’uburenge rimwe na rimwe bakaba banayikwirakwiza mu yandi matungo.


text:
#RwandapaparazziTV #Lifestyle #Duhe_Amakuru_0788501828
Ubutumwa bugufi Series ni Filme y'uruhererekane inyuzwa kuri Channel ya RWANDAPAPARAZZITV ikubiyemo Ubutumwa bufite ubusobanuro Uburyo Tel zikoreshwamo mu bintu byiza hamwe ni bibi Umuntu adahamagaye akoresha Ubutumwa Bugufi,Cyagwa Message Ndetse muzagenda mubonamo ibintu byose Tel zikoreshwa cyane Murukundo n'Ubwicyanyi Hamwe no kugambanirana bikorwa na Tel Ikindi nuko message dutangamo ziba ari ngufi kandi ari nyishi zitandukanye mbese nta kintu mutazabonamo ku bintu tubona buri munsi .wibuke gutanga Igitekerezo unega cyagwa Ushima biremewe na likes hamwe na SUBSCRIBER.
Uramutse wifuza kwamamaza muri Filme yacu watwandikira kuri Email:Rwandapaparazzitv@gmail.com cyagwa ukaduhamagara kuri Tel:+250788501828
Whatspp


text:
Mukagatare Immaculee, wo mu Mudugudu wa Musindi, Umurenge wa Rusenge mu Karere ka Nyaruguru, yavuze ko amaze imyaka irenga itanu asiragizwa n’ubuyobozi, bumwizeza kumwubakira nyuma y’aho asenyewe n’ibiza, arasaba kubakirwa.
Ubuyobozi bwo buvuga ko ari ku rutonde rw’abazubakirwa.
Asobanurira akababaro ke umunyamakuru wa Radio/Tv1 yagize ati ”Ni akantu twari twarazingazinze, duhungutse, dusaba utubati dushyiraho, utubati tudusaziraho, turatobagurika, wareba hejuru ukabona ku ijuru.”
Yakomeje agira ati “Iyo ukwezi kwavaga nijoro kubera ya myenge, ya myenge yaratubonesherezaga. Noneho amazi akajya agwa mu nzu hagati, ibiti birabora, tugiye kubona tubona irahirimye.”
Uyu mukecuru avuga ko inzu ye yasenyutse mu mwaka wa 2017 ariko ko kugeza n’ubu acumbikisha kuko ubuyobozi bumwizeza kumwubakira ariko ntibikorwe.
Yagize ati “Barambwira ngo ndi ku rutonde, ngasubirayo kwishyuza, bakambwira ngo ndi ku rutonde. Noneho nsigaye nsubirayo bakambwira ngo njyewe ndi uwa FARG (Ikigega gitera inkunga abacitse ku icumu batishoboye). Ubwo wagira ute, ubibwirwa n’ubuyobozi?”
Ibi kandi bishimangirwa na bamwe mu baturanyi be aho bavuga ko imyaka agezemo atagakwiriye gusiragizwa.
Umwe yagize ati “Abandi barubakirwa, n’ejo bari bamutoye mu cyiciro cy’abubakirwa, baraza baramufotora, baramubwira ngo ejo bundi uzaba wabonye inzu, tubona abandi ziruzuye, we twumva nta kintu bamuvugaho.”
Undi na we yagize ati “Buri uko tujya mu nama bamwizeza ko bazamwubakira, buri munsi, buri munsi, kugeza uyu munsi ntabwo turabibona ko bamwubakira. Ikibura rero natwe ntabwo tukizi.”
Umunyamabanga Nshingwabikorwa w’Umurenge wa Rusenge, Muhayimpundu Speciose yavuze ko kuba atarubakirwa ari uko yacumbikiwe n’umwana we ariko ko akiri ku rutonde rw’abazubakirwa.
Yagize ati “Ngira ngo ntibeshye ndumva twaranamusuye. Umwaka ushize koko agomba gufashwa na FARG, ariko noneho kubera ubushobozi, amafaranga yabaye macye umwaka ushize, nta nubwo acumbikiwe n’abaturanyi bandi, umwana we babana.
Uwo rero mu by’ukuri kuba umuntu abana n’umubyeyi we, mu guhitamo twabanje abandi ari bo bihutirwa kurusha umubyeyi ubana n’umwana we. Ariko uyu mwaka twamushyize ku rutonde rw’abazubakirwa kandi bizakemuka.”
Abaturanyi b’uyu mukecuru bavuga ko kuba acumbikiwe n’umwana we ari uko nta yandi mahitamo ubuyobozi butakabigize urwitwazo ngo areke gufashwa.
Ikindi ni uko umwana we ubuyobozi buvuga ko babana afite umugore bagasanga batagakwiriye kumucumbikira.
TUYISHIMIRE RAYMOND/UMUSEKE.RW


text:
Kuri iki cyumweru Taliki ya 29 Gicurasi 2016, umuhanda uva mu mujyi wa Kigali werekeza kuri Sitade Amahoro i Remera uzaba ufunze ku binyabiziga.
Ubuyobozi bw’Umujyi wa Kigali mu kiganiro n’itangazamakuru kuri uyu wa Kabiri Taliki ya 24 Gicurasi 2016, bwatangaje ko impamvu y’ifungwa ry’uyu muhanda rishingiye ku gikorwa cyo gukangurira no kwigisha abanyarwanda bose gukora Siporo.
Iyi Siporo iteganyijwe gukorwa kuri iki cyumweru, izitabirwa n’abantu bose babyifuza, izitabirwa kandi n’abayobozi batandukanye, abantu bose basanzwe bakora Siporo n’abandi bose hagamijwe kwimakaza umuco wo gukundisha abantu gukora Siporo, kwirinda indwara zitandura no kurwanya ibyuka bihumanya ikirere.
Umuhanda uzaba ufunze ni umuhanda uva ku cyicaro cy’umujyi wa Kigali kuri Car Free Zone ukamanuka Rompuwe, Peyaje, Sopetrad, Kimihurura, Gishushu, kwa Lando ukomeza Sitade Amahoro.
Abagombaga kuzakoresha uyu muhanda batwaye ibinyabiziga, basabwa kuzakoresha indi mihanda itandukanye bitewe n’ibyerekezo bazaba baganamo.
Iki gikorwa kizatangira ku cyumweru mu gitondo cya Taliki 29 Gicurasi 2016 gisozwe saa sita, abazitabira iki gikorwa buri wese niwe uzihitiramo uburyo bumunogeye bwo gukoramo iyi Siporo, ushaka kugenda yiruka azabikora, ushaka kugenda gake atera intambwe bisanzwe nawe azabikora.
Biteganyijwe ko abazava mu mujyi wa Kigali bazahurira n’abazaba baturutse mu bindi bice bya Remera ku Kimihurura ku cyicaro cy’ikigo cy’imisoro n’amahoro (RRA) bakananura ingingo hanyuma ababishaka bakabonana n’abaganga bazaba bahari bakipimisha indwara zitandukanye kugira ngo bamenye uko bahagaze.
Iki gikorwa cyo gukora Siporo biteganyijwe ko kizajya gitegurwa rimwe mu kwezi ku munsi n’amataliki azajya atangazwa kugira ngo abantu bacyitabire bakora siporo.
Munyaneza Theogene / intyoza.com


text:
Iyi serivisi yemerera abantu gusaba inyandiko yo kwemera umwana wabyawe n'ababyeyi batashyingiranwe. Dosiye yoherezwa umukozi ushinzwe irangamimerere ku murenge aho umwana yabarujwe. Serivisi itangwa na Minisiteri y’Ubutegetsi bw’Igihugu (MINALOC).
Kunoza serivisi bitwara umunsi 1 w’akazi, igiciro ni 2,000 Frw.
Ibikenewe:
Usaba agomba kwinjira muri konti ya IremboGov. Kanda hano umenye uko wafungura konti kuri IremboGov cyangwa wegere umu ejenti wa IremboGov uri hafi yawe.
Umunyarwanda agomba kuba afite nomero y’indangamuntu cyangwa nomero ya pasiporo ku munyamahanga.
Usaba agomba kuba afite nomero y’ifishi y’umwenegihugu.
Usaba agomba kuba afite telefone cyangwa imeyili bikora.
Kurikiza izi ntambwe zoroshye ubashe gusaba Inyandiko yo kwemera umwana wabyawe n'ababyeyi batashyingiranwe:
1. Gana www.irembo.gov.rw ukande kuri Kwinjira maze usabe iyi serivisi.
2. Ahanditse Umuryango, kanda kuri Inyandiko yo kwemera umwana wabyawe n'ababyeyi batashyingiranwe.
3. Kanda kuri Saba.
4. Uzuza Umwirondoro w’usaba serivisi; amakuru ahita agaragara ku ruhande rw’iburyo rwa paji.
5. Uzuza Umwirondoro w’umwana, umwirondoro w’umubyeyi, ndetse n’ibiro bitunganya dosiye.
ICYITONDERWA: Hitamo ibiro bitunganya dosiye bikwegereye; bizagufasha mu gukurikirana dosiye.
6. Kanda kuri Ibikurikira maze ukomeze.
7. Reba ko amakuru watanze ari yo, ushyiremo nomero ya telefone na/cyangwa imeyili (email), urebe kuri paji y’amakuru watanze, maze ukande kuri Emeza.
8. Kode/nomero yo kwishyuriraho (99….) ihita yoherezwa kugira ngo wishyure. Usaba dosiye ashobora kwishyura akoresheje MTN Mobile Money cyangwa Airtel Money, App ya BK, amashami ya BK, aba ejenti ba BK, cyangwa akishyura mu buryo bw’ikoranabuhanga akoresheje ikarita ya VISA cyangwa MasterCard.
ICYITONDERWA: Nyuma yo gusaba no kwishyurira serivisi kuri IremboGov, na nyuma y’uko Umukozi ushinzwe Irangamimerere ku murenge yabyemeje, usaba yoherezwa ubutumwa bugufi/imeyili bimumenyesha ko icyemezo cyabonetse, ndetse ko yagikura ku rubuga IremboGov. Iyo dosiye itinze kuboneka, asabwa kugana ibiro by’umurenge asabiraho icyemezo.


text:
Korari Vumilia ni imwe mu ma tsinda y’abanyamuryango b’umuryango w’ abanyeshuri b’abapantecote ukorera muri kaminuza y’Urwanda ishami rya Huye unakorera mu itorero rya pantecote mu Rwanda (ADEPR). Iyi korari ikaba yarashinzwe muri 2001. Hari abaririmbyibeshi bayiririmbyemo ariko bakaba ubu bararangije kwiga muri kaminuza bakaba bakorera ahantu hatandukanye mu gihugu.
Intego ya korari Vumilia, kuva yashingwa ni ukubwiriza inkuru nziza yakristu kubantu bose bakayobora abantu bose inzira y’agakiza kuzuye, no kubohoza abantu bari mu bubata bw’ibyaha. Kuva 2003 nyuma y’ingaruka mbi z’amateka yaranze igihugu, by’umwimwihariko jenoside yakorewe Abatutsi mu1994, Vumiliya yari ifite umuhamagaro udasanzwe wo gusenga, gufasha no guhumuriza Abanyarwanda bari bakiri kubabazwa n’inguraka ambi za jenoside.(Kubohoza abantu mu bubata bw’ivangura rishingiye ku moko no kwicamo ibice, guhumuriza abantu bakomeretsekandi bakaba bagifite ibikomere byerekeranye n’amateka yaranze igihugu na kavukire zabo).
Kugirango korare igere kuntego zayo zose, abaririmbyi ba korarre Vumiliya bashingiye kubiorwa bitandukanye mukubwiriza ubutumwa kwabo. Igikorwa k’ingenzi ni ijambo ry’Imana ribohora kandi rikarema Imitima mishya, gutanga ubuhamya buhumuriza abafite imitima ya komeretse,gufasha abantu bafite ibibazo bitandukanye nk’ubukene; abapfushije;uburwayi; kugira inama abanyeshuri batsindwa mu ishuri, cyangwa abo bangiye guha inguzanyo zihabwa abanyeshuri kugirango babashe kwiga. Abaririrmbyi ba korare bafashaga bagenzi babo ari abarangije n’abari bakiga, mubikorwa byaburimunsi nkenerwa nk’amakwe, abibarutse n’abatejwe intambwe mu buyobozi mu itorero n’ibindi. Uku kubwiriza kwashingiye ku rukundo gutuma korare vumiliya ihinduka umuryango, abaririmbyi bajyenda babohoka kandi bakira imitwaro na gahinda katerwaga n’imitima yabo yakomeretse. Vumiliya yabashije kujyera Kaduha,Rubavu, Nyamasheke, Rusizi, Gisagara, Huye, Nyaruguru, Ngoma, Gicumbi, Bugesera, nahandi… ubuyozi bwishi munzego zitandukanye z’itorero zishimiye ubu butumwa bwatanzwe na Vumilia bwibanda ku GUSANA IMITIMA N’UBWIYUNGE. Vumilia yakoze imizingo y’ indirimbo zitagaraga (amajwi) n’izifite amashusho zikaba ubu zibasha kuboneka.
Umuzingo wambere ukaba witwa “NGUFITIYE UMWENDA”, umuzingo wakabiri ukaba witwa “UWITEKA ARERA”uwagatatu ukaba ari “MU ISI NDI UMUSHYITSI”
846 total views, 2 views today


text:
Ntiwatoza abandi kwirinda amakimbirane iwawe bidogera - Guverineri Nyirarugero
Guverineri w’Intara y’Amajyaruguru, Dancille Nyirarugero, arasaba abagize Inama y’Igihugu y’Abagore bo muri iyi Ntara, gutahiriza umugozi umwe mu kubaka umuryango ushoboye uzira amakimbirane, kuko ari bwo abaturage bazabaho bishimye, bityo na gahunda zose Leta ibagenera, zibagirire akamaro.
Ibi yabigarutseho ku wa Gatatu tariki 24 Kanama 2022, mu nama rusange y’umunsi umwe ya ba mutima w’urugo, bagize Inama y’Igihugu y’Abagore bahagarariye abandi, kuva ku rwego rw’umurenge kugera ku Turere tugize Intara y’Amajyaruguru, yateraniye mu Karere ka Musanze.
Ikibazo cy’igwingira mu bana bari munsi y’imyaka itatu, isuku nke igaragara, cyane cyane mu ngo no ku bantu ubwabo, ndetse n’amakimbirane mu miryango; biri mu byagaragajwe nk’ibibangamiye iterambere ry’umuryango n’igihugu.
Aha ngo akaba ariho ba mutima w’urugo bagiye gushyira imbaraga, basura urugo ku rundi mu zigaragaramo ibi bibazo, kugira ngo bamenye inkomoko yabyo, banagire inama abazigize.
Mukamana Eugenie, uhagarariye CNF mu Ntara y’Amajyaruguru, yagize ati “Amakimbirane mu muryango afatwa nk’imbarutso y’imibanire ijegajega y’abagize urugo, cyane cyane umugore n’umugabo, bikagira ingaruka zirimo n’imirire mibi n’igwingira ku bana, kubavutsa uburere bukwiye; aho bamwe bibaviramo no kwishora mu muhanda cyangwa ingeso mbi”.
Ati “Mu guca ibi bibazo, twe nk’abagore bahagarariye abandi, muri iyi mihigo y’umwaka wa 2022-2023, tugiye gushyira imbaraga mu kwigisha abagize umuryango, aho twiyemeje kujya dusura urugo ku rundi mu zirangwamo amakimbirane, tubatoze kujya bafata umwanya uhagije wo kuganira ku iterambere ry’urugo, gutahiriza umugozi umwe, kandi tubigishe ko kubitoza urubyiruko hakiri kare, ari ngombwa ku kubaka umuryango w’ahazaza”.
Intara y’Amajyaruguru iri ku gipimo cya 42% cy’igwingira mu bana bari munsi y’imyaka itanu. Bivuze ko nta gikozwe mu maguru mashya ngo iki gipimo kigabanuke, mu gihe kiri imbere iyi Ntara yazisanga umwana umwe muri babiri afite ikibazo cy’igwingira.
Muri iyi nama, byagaragajwe ko hejuru y’ikibazo cy’imyumvire ya bamwe, hiyongeraho no kuba abagize imiryango(umugabo n’umugore), batagihana umwanya uhagije wo kuganira ku bibangamiye iterambere ry’urugo, ngo babishakire ibisubizo, bafatanyije.
Iki kibazo kandi kikaba kitagaragara mu miryango itishoboye yonyine, kuko hari n’iyo usanga yishoboye ariko yugarijwe, zirimo ubwigunge, ifatwa ry’ibyemezo bitumvikanweho hagati y’abagize umuryango, biturutse ku kudahanahana umwanya uhagije ngo umwe yite kuri mugenzi we.
Aha ni ho Guverineri Nyirarugero, yahereye asaba ba mutima w’urugo, gusesengura uburemere bw’ibi bibazo, kimwe n’ibindi byugarije umuryango, bakajya bihutira kubikemura; ariko kandi na bo ubwabo bihereyeho.
Yagize ati: “Iyo turi kuvuga ibibazo nk’ibingibi, birakwiye ko natwe ubwacu nka ba mutima w’urugo twikebuka, tugasuzuma niba ibyo dukangurira abandi, natwe ubwacu tubyumva neza kandi tubyubahiriza mu ngo zacu. Kuko biragoye ko wajya mu rugo rwa mugenzi wawe kumwigisha gukora akarima k’igikoni, iwawe utagafite”.
Ati “Biragoye kandi ko wajya gutoza abandi kwirinda amakimbirane iwawe bidogera, urara urwana n’uwo mwashakanye; nanone kandi biragoye ko wakwigisha abandi isuku nawe ubwawe utayifite. Turasabwa kuba intangarugero, noneho urwo rugero rwiza, tukarwifashisha mu kubiba imbuto nziza mu bandi”.
Ba mutima w’urugo 150 bagize Inama y’Igihugu y’Abagore bahagarariye abandi, banasabwe gushyira imbaraga mu gukurikiranira hafi imihigo ya CNF ku rwego rw’Umudugudu, uko ishyirwa mu bikorwa n’uburyo ikorerwa za raporo.


text:
Igihe cyose wakomeretse, igikomere kimaze kuvurwa, umuganga azavuga ati "igikomere ntigomba gukora ku mazi".Ntamazi muri saline isanzwe na iyode ishobora gukaraba no kwanduza igikomere?
Ntabwo igikomere kidashobora gukora ku mazi, ni uko igikomere kidashobora gukora kuri bagiteri.
Amazi muri rusange ntabwo ari amazi meza, kandi "kurwanya" igikomere ni ntege.Amazi arimo flora runaka azatera "gukangura hanze" ku gikomere, byoroshye gutera ubudahangarwa bw'umubiri budakenewe no gukira ibikomere.
Iyo igikomere gikize, kigomba gukama no gukubitwa.Iyo igikomere gitose, bizahungabanya umuvuduko wa osmotic nagaciro ka pH hafi yingirabuzimafatizo aho yakomeretse, byangiza byimazeyo ingirangingo zangiritse, bikabangamira gahunda yo gusana ingirangingo, bityo "gukurura" inzira yo gukira ibikomere.umuvuduko.
Amahame yuburyo bushya bwo "gukiza ibikomere" gucunga ibikomere
1. Komeza igikomere
2. Kwirinda no kurwanya indwara
3. Komeza igikomere
Igikoresho gishya kitagira amazi gitwikiriyeCRYOPUSHni igisubizo cyiza kuri ibyo bibazo.
Iwacuigifuniko kitagira amazini ubuhanga butarimo amazi, butari allergique, bworoshye kandi bwizewe bwo gukoresha, bufasha kurinda ibikomere kutagira amazi, kubungabunga ibidukikije, no gufasha gukira vuba.
Igihe cyo kohereza: Jul-06-2022


text:
Mu buzima busanzwe urukundo ruhebuje byose kuba ingenzi kuko umuntu wese iyo ava akagera akenera gukundwa ariko nawe agasabwa gutanga urukundo cyangwa se gukunda abandi. Bishobora kuba ikibazo iyo hari abantu bifuza kwakira urukundo bo ntibemere kurutanga, dufate urukundo turubanze imbere mu byo dukora byose.
“Muri iki nimo urukundo ruri: si uko twebwe twakunze Imana ahubwo ni uko Imana ariyo yadukunze, igatuma umwana wayo kuba impongano y’ibyaha byacu. Bakundwa ubwo Imana yadukunze ityo, natwe dukwiriye gukundana” (1Yohana 4: 10-11)
Umuntu wese akenera gukundwa no kwemerwa. Ariko hariho benshi bagerageza kubona umunezero muburyo butari bwo. Bagerageza kuwushakira mukwakira, mugihe umunezero nyakuri ubonekera mu gutanga.
Urukundo rw’Imana ni impano nziza cyane Data wa twese yaduhaye. Mu gihe tumaze kuyakira, tugomba kuyisuka kubandi; ntidukwiye kwirengagiza ko Urukundo rugomba gutanga kuko ni kamere yarwo. 1Yohana 4.11 ashimangira uburyo tugomba gukwirakwiza urukundo twakira: "Bakundwa, niba Imana yaradukunze cyane, natwe tugomba gukundana hagati yacu"
Urukundo rugomba gutanga kuko niyo kamere yarwo:
Kubaho muri uru rukundo bisaba kumenya ibi bikurikira mu buzima bwacu:
Mbere ya byose Imana iradukunda.
Igikurikiyeho, binyuze mu kwizera, twakira urukundo rw’Imana.
Hanyuma twiga gukunda abandi.
Urukundo rugomba gukurikira iyi nzira, naho ubundi bitabaye ibyo ntabwo rwaba rwuzuye. Iyo tumaze kugira urukundo rw’Imana muri twe, dushobora kurusangiza abandi .dusabwa gukunda abandi tutarobanuye . dukwiye kubakunda byimbitse kandi bidasubirwaho nkuko Imana yadukunze.
Isengesho ry’uyu munsi:
Mwami, sinshaka ko urukundo rwawe ruhagarara muri njye. Mfasha Atari ukwakira gusa urukundo rwawe gusa, ahubwo unyigishe kumenya gukunda abandi ntarobanuye kuko tuzi ko urukundo nyakuri rutarobanura. Amen!
Source: www.topchretien.com


text:
Amasomo yo kuri uyu wa kane, 05/10/2017; uw’icyumweru cya 26 gisanzwe – A –
Isomo ryo mu gitabo cy’Umuhanuzi Nehemiya 8,1-4a.5-6.8-12
Mu mboneko z’ukwezi kwa karindwi, Abayisraheli bose baraza, baturutse mu migi batuyemo, maze imbaga yongera gukoranira ku kibuga cy’imbere y’Irembo ry’Amazi, bose bashyize hamwe. Nuko babwira Ezira, umwanditsi, ngo azane igitabo cy’Amategeko ya Musa, Uhoraho yari yarahaye Israheli. Ezira umuherezabitambo azana igitabo cy’Amategeko imbere y’ikoraniro ryose. Kuri uwo munsi wa mbere w’ukwezi kwa karindwi, hari hateraniye abagabo, abagore, mbese n’abandi bose baciye akenge. Nuko kuva mu museke kugeza ku manywa y’ihangu, Ezira asomera icyo gitabo aho ku karubanda imbere y’Irembo ry’Amazi, hateraniye abagabo, abagore, mbese n’abandi bose baciye akenge. Imbaga yose yari yitonze, bateze amatwi igitabo cy’Amategeko.
Umwanditsi Ezira yari ahagaze ahantu hirengeye bari bamuteguriye bakoresheje ibiti. Ezira abumbura igitabo bose bamureba, kuko aho yari ahagaze yabasumbaga uko bangana, maze akimara kukibumbura, imbaga yose irahaguruka. Ezira abanza gushimira Uhoraho, Imana y’Igihangange, maze imbaga na yo ishyira amaboko ejuru, bose bakikiriza icyarimwe, bati «Amen! Amen!» Nuko barunama, bapfukamira Uhoraho, bubitse uruhanga ku butaka.Ibyo Ezira yamaraga gusoma mu gitabo cy’Amategeko y’Imana, yabihinduraga mu rurimi rwa bose kandi akabibasobanurira; maze bakabyumva.
Nuko (Nehemiya, Umunyacyubahiro,) Ezira, umuherezabitambo n’umwanditsi, hamwe n’abalevi basobanuriraga rubanda, babwira imbaga bati «Uyu munsi weguriwe Uhoraho, Imana yanyu! Mwigira agahinda nk’aho mwapfushije, kandi mwirira!» Koko kandi, imbaga yari yamaze kumva ayo magambo, maze bose baraturika bararira. Ezira arongera arababwira ati «Nimugende murye inyama z’amatungo y’imishishe, munywe n’inzoga ziryohereye kandi musangire n’abatagize icyo bategura; kuko uyu munsi weguriwe Nyagasani. Ntimugire agahinda, kuko ibyishimo by’Uhoraho ari byo buhungiro bwanyu.»Maze abalevi na bo bagahoza imbaga, bavuga bati «Nimuceceke, kuko uyu ari umunsi mutagatifu; kandi mwikomeza kugira agahinda!» Nuko rubanda bose bajya kurya no kunywa, boherereza n’abatagize icyo bategura, maze bose baridagadura; kuko bari bumvise neza ijambo babwiwe.
Iryo ni Ijambo ry’Imana
Zaburi ya 19 (18),8. 9. 10. 11
Itegeko ry’Uhoraho ni indakemwa,
rikaramira umutima.
Amabwiriza y’Uhoraho ni amanyakuri,
abacisha make akabungura ubwenge.
Amateka y’Uhoraho araboneye,
akanezereza umutima;
amategeko y’Uhoraho ni uruhehemure,
akamurikira umuntu.
Igitinyiro cy’Uhoraho kiraboneye,
kigahoraho iteka ryose.
Ibyo Uhoraho yemeje ni amanyakuri,
byose biba bitunganye.
Bikwiriye kwifuzwa kurusha zahabu,
kurusha ikirundo cya zahabu iyunguruye;
biryohereye kurusha ubuki,
kurusha ubuki bw’umushongi bukiva mu binyagu!
Ivanjili ya Mutagatifu Luka 10,1-12
Nyuma y’ibyo Nyagasani ahitamo n’abandi mirongo irindwi na babiri, maze abohereza imbere ye babiri babiri, mu migi yose n’ahandi hose yajyaga kunyura. Arababwira ati «Imirima yeze ni myinshi, ariko abasaruzi ni bake; nimusabe rero Nyirimyaka yohereze abasaruzi mu mirima ye. Ngaho nimugende; dore mbohereje nk’abana b’intama mu birura. Ntimugire icyo mujyana, kaba agasaho k’ibiceri, waba umufuka, zaba inkweto; kandi mwirinde guhera mu nzira muramukanya. Urugo rwose mwinjiyemo, mubanze muvuge muti ‘Amahoro abe muri uru rugo !’ Nihaba umuntu w’amahoro, amahoro yanyu azamusakaraho; nahabura azabagarukira. Mugume muri iyo nzu, munywe kandi murye icyo babahaye, kuko umukozi akwiriye igihembo cye. Ntimukave mu nzu mujya mu yindi. Umugi wose muzinjiramo bakabakira, muzarye ibyo babahereje. Mukize n’abarwayi muhasanze, kandi mubabwire muti ‘Ingoma y’Imana ibari hafi!’ Naho rero umugi wose muzinjiramo ntibabakire, muzajye mu materaniro yabo, muvuge muti ‘Dore n’umukungugu w’umugi wanyu wadufashe ku birenge, turawukunguse kandi turawubasigiye! Icyakora mubimenye neza, Ingoma y’Imana iri hafi.’ Ndabibabwiye: kuri wa munsi w’urubanza, Sodoma izababarirwa kurusha uwo mugi.
Iyo ni Ivanjili Ntagatifu


text:
Ikarita yerekana amashusho ya Radeon AMD RX 580 yiganje muri 2018, kandi amakarita 580 yerekana amashusho ari hafi kurwego rwa Radeon AMD RX 570 na 590. Mubabanjirije amakarita 500 yerekana amashusho harimo na 470/480, ariko uyumunsi amakarita yerekana amashusho 470/480 yagiye akurwaho kubera imyaka yabo igihe kirekire.
Niba Antminer S9 ari umusaruro usanzwe kubacukuzi ba BTC ASIC, noneho ikarita yerekana amashusho ya AMD RX 580 8G nicyitegererezo kubacukuzi ba ETH GPU.Turashobora kumva ko yaba amakarita yubushushanyo ya S9 cyangwa 580, icyifuzo gikomeye cyisoko kiracyahari, cyane cyane amakarita yerekana amashusho 580/590, mugihe amakarita ya 570 8GB atagabanije isoko, wenda kubera gukoresha byinshi cyane imyaka.
Kuri iki cyiciro, haracyari benshi batangiye gushakisha amakarita mashya ya 580/590, igisubizo cyanjye ni ukubabwira: muri 2022, ntushobora kugura Iphone 6plus nshya nka.Nubwo umuntu yakubwira ko ashobora gutanga amakarita mashya ya 580/590, ndatekereza ko uyatanga ari amateur cyangwa agerageza kubihisha nkana.
Kugabana ubunararibonye, isoko ryakoreshejwe muri iki gihe Radeon AMD RX 580 8GB yerekana ikarita yerekana ikarita ni: Sapphire / XFX / ASUS Dataland / Maxsun / oem / nobrand, muri zo Sapphire na ASUS 580/590 hashrate benshi muribo barashobora kugera kuri 30Mhs.XFX / Dataland / Maxsun 580 hashrate igera kuri 28-30mhs, mugihe ibirango bimwe na bimwe bya OEM hamwe na 580 ya hashrate idafite hafi ni 26-27mhs.Hejuru ya hashrate ihenze cyane, naho ubundi ihendutse.Kubijyanye nuburyo bwo guhitamo, ngira ngo hamwe naya makuru, mubitekerezo byabakiriya basanzwe bafite igisubizo cyabo.Mubyongeyeho, abakiriya bacukura amabuye y'agaciro bakeneye guhitamo bakurikije imiterere yabo.Dufashe ko imirima yawe imeze neza, kandi amashanyarazi ahendutse, kandi ufite abakozi bashinzwe gucukura amabuye y'agaciro, noneho urashobora guhitamo XFX / Dataland / Maxsun / OEM ikirango 580/590 amakarita yubushushanyo yo gucukura ETH crypto.Niba abakiriya bacukura amabuye y'agaciro bikarishye, hamwe no kugenzura ubushyuhe bubi, ntamuntu ucunga, hamwe nigiciro cyinshi cyamashanyarazi, nibyiza rero guhitamo umucukuzi uhoraho wa GPU, cyangwa ndetse ukareka ikarita yerekana amashusho 580 hanyuma ukareba RTX 1660s / 2060s / 3070m / CMP 30HX / CMP 40HX amakarita yubushushanyo, nibindi. Bitandukanye na chip ya Nvidia ifite ubushyuhe bwiza kuruta AMD.
Kandi, hari abakiriya bamwe bahora bambwira ko ashobora kubona ibiciro bihendutse, noneho hariho indi ngingo ugomba kumenya.Bitewe n’isoko rikenewe ku makarita 580 y’ibishushanyo, inganda nyinshi zizakoresha amakarita yerekana amashusho 570 cyangwa 580 4G mu guhindura, nyuma y’ihinduka ry’ikarita, imikorere n’umutuzo bizaba bibi cyane, igiciro cyo kugurisha ntabwo kiri hejuru muburyo busanzwe.
1 , Menyesha serivisi zabakiriya kugirango wohereze iperereza, usige amakuru yawe
2 , Menyesha serivisi zabakiriya, hanyuma wemeze ibicuruzwa, urugero nigiciro cyumunsi.
3 Kohereza imeri yawe no kwakira amakuru (harimo: izina, aderesi, terefone, kode ya zipi nizindi nyandiko)
4 , Nyuma yo kubona ubwishyu, umucukuzi mushya azategura gutanga mu minsi 2-3 y'akazi.Mubihe bisanzwe, urashobora kubona amakuru mpuzamahanga akurikirana amakuru muminsi 3-7.
5, abacukuzi bakoresheje bakeneye gutegura ibizamini, nyamuneka hamagara serivisi zabakiriya kugirango wemeze igihe cyihariye cyo gutanga.
6 , Niba uri intangiriro ukaba utumva icyo umucukuzi akubereye, nyamuneka menyesha serivisi zabakiriya kandi tuzaganira nawe kugirango tuguhe igisubizo kiboneye ukurikije uko umeze.


text:
Reba Video
Baza Shangazi
Icyampa Nkibera Umugore
Ibinyobwa by'ubusa
Gusohokanwa ukagurirwa ibiryo
Cinema z'ubusa
Wishyiraho rouge ukaba mushya
Ushobora kwihonga ukazamurwa mu kazi
Ushobora kurega Prezida ko ko agutesha umutwe agusaba igitsina
Iyo uhaye abandi bagabo, abantu bavuga ko ari uko umugabo wawe atagufashe neza
Iyo utogoshe nta we ubimenya
Iyo uri ikigoryi hari ababibonamo ubwitonzi!
Ntabwo uzigera ubona umuntu uzi akunyuze iruhande urimo kunyara mu muhanda(abakuzi bazakwihisha kugeza urangije kunyara)
Ushobora kumenya ikirahure wanywereyeho ku ibara rya lipstick wisize.
Ushobora kurangiza intambara zose wiriza.
Subscribe to: Post Comments (Atom)


text:
Ibi byagufasha gucika ku ngeso yo gufuha cyane
Wigeze utekereza ko umukunzi wawe akubeshye igihe wamubazaga aho agiye? Cyangwa byakubayeho ko wangiza umugoroba w’ibyishimo ushinja umukunzi wawe ikintu uzi neza ko atanakoze?
Niba byarakubayeho, si wowe wenyine, ahubwo urakaza neza mu isi y’abafuha!!!
Icyo wamenya kimwe cyo ni uko nta gishimishije cyerekeye gufuha. Ifuhe mu rukundo rirarwangiza, rituma wumva ushyushye umutwe ukumva wanasara, ryatsa muri wowe ikibatsi cy’umuriro w’urwikekwe mu mutima wawe kigahora kiwugurumanamo boshye ari uwa Rugi.
Gusa iyo ugerageje gutsinda ifuhe bishobora gutuma wumva umeze nk’ushaka gukura ubwato mu muhengeri mu ngeri mu nyanja. Ntushaka ko hagira amazi abwinjiramo nyamara umuvumba w’ay’ishyari arenda kukurusha ingufu.
Mu by’ukuri, nta muntu uba yifuza kuba umunyeshyari mu rukundo ngo abe ari wa muntu uzwiho gufuha cyane. Ifuhe rishobora kwangiza umubano ukomeye w’urukundo. Ifuhe ritera kutizerana no gukekana amababa, rikangiza icyizere umuntu yigirira, yewe ubanza nta keza karyo. Icyakora rero, benshi muri twe nta ngufu dufite zidushoboza kurizitira ngo ritatugerera mu bitekerezo, mu bikorwa n’amagambo tuvuga.
Hanyuma se, ni iki twarikoraho? Ni iki wakora ngo utsinde ifuhe mu rukundo?
Muri iyi nkuru, twakoze twifashishije urubuga Lifehack, turakugezaho ibintu umunani wakora ugatsinda ifuhe mu rukundo rwawe:
1. Bara kugeza ku 10
Nta gishimishije kiri mu gufata umukunzi wawe yohereza undi muntu aka ‘SMS’ karimo urwenya rushingiye ku mibonano mpuzabitsina cyangwa ukamwumva avuga ko akunda byasaze icyamamare cy’uburanga. Ariko se ubundi ibi ni ibintu byagatumye umuntu ababara?
Iyo akababaro gatangiye kukuzamukamo kubera ifuhe ukumva utangiye kubyimba boshye Nyiringango ya Nyagahinga muri ya nkera yahigiyemo Rwabugili, aha icyo ukora, funga amaso, uhumeke wiruhutsa maze ubare ugeze ku icumi.
Nyuma y’amasegonda icumi, noneho wibaze niba koko ikintu kiguteye umujinya ari ikintu gikwiye kwangiza umunsi wawe ukirirwa uzinze umunya usa n’intare yiciwe abana.
Aha kandi niwumva ugomba kubibwira umukunzi wawe, ujye ubikora mu bugwaneza. Aho gutera hejuru ngo umusakuze bicike cyangwa use n’umutesha agaciro, ujye ubimubwira mu magambo make uti “Iyo ubigenje utya…, numva ntishimye.”
2. Jya wizera amakenga yawe
Inama ya mbere yagiriwe abantu bagira ifuhe ariko ritari ngombwa mu by’ukuri, si ba bandi baba bafite impamvu nyayo yo gukeka amababa abo bashakanye (nko kuba umukunzi wawe aganira mu buryo bweruye ibintu wumva birimo guteretana biganisha ku mibonano, kuba hari ubucuti bw’ibanga afite cyangwa akubeshya).
Ni gute wamenya ko umukunzi wawe ari umwizerwa? Igisubizo ni: Niba uri kumukeka muri iyi minsi, ukwiye kwizera amakenga yawe.
Igishoboka cyane ni uko ushobora kuba ukabya ukababazwa n’akantu gato ariko niba umutima wawe ukubwira ko umubano wawe n’umukunzi wawe urimo ikibazo, birashoboka ko gihari koko!
Aha, ujye uganiriza umukunzi wawe umubwire uko wiyumva ariko na none mu buryo butuje kandi umwubashye hanyuma ugere ku ndiba y’ikibazo wumva kibangamiye umubano wanyu.
3. Ubaka ukwizerana
Kwizerana ni ikintu cy’ingenzi gituma umubano w’abakundana urangwa n’ibyishimo, ukanyura abawurimo kandi ukaramba. Kugira ngo utsinde ifuhe mu rukundo, bisaba kugira ikigero gihanitse cyo kwizera umukunzi wawe.
Nk’abakundana, muzamura icyizere mugirirana iyo:
Mutabeshyana
Buri wese yemera kubazwa ku byo yakoze kandi akabivugaho
Muha agaciro kuba hari ibyo mushidikanyaho
Mubwirana uko mwiyumva nta cyo mukinganye
Ugaragaza koko ko ukwiye kwizerwa.
Nimubigenza mutya, wowe n’umukunzi wawe muzarema icyizere kizabafasha kumva mutekanye kandi buri umwe akunzwe mu mubano wanyu.
Icyo ugomba kwibuka ni uko nta muntu utagira amakemwa ubaho, kandi ko iteka ryose hazabaho ibihe umukunzi wawe cyangwa uwo mwashakanye azakubabaza atabigambiriye cyangwa nawe ukabikora. Aha rero, nta cyo bizabangiriza igihe hari ibyabababaje mwembi muretse bikagenda.
4. Gerageza wikunde
Ifuhe akenshi rishibuka mu kutigirira icyizere no kwigaya. Ushobora kumva ko utari ku rwego rwo kuba ukundwa na runaka cyangwa nyirarunaka nta kintu mu by’ukuri agukurikiyeho. Cyangwa se mu bihe byahise hari uwaguhemukiye bituma wumva utarekurira undi muntu umutima wawe.
Uko byaba bimeze kose, urukundo rugenda neza iyo abarurimo hari urwego rushimishije rwo kwikunda bariho. Iyo wikunze bigufasha kunesha ifuhe. Icyo wakora ngo wongere urwego wikundaho wumve wiyubashye kurushaho ni ugufata umwanya uri wenyine ukiga kwishimira abo muri kumwe, ugafata uneza umubiri wawe, ugakora igishoboka cyose ngo witeze agatambwe kava hano kajya imbere harya.
5. Bwira umukunzi wawe uko wiyumva
Ibyo wowe n’umukunzi wawe mufata nk’aho ari imyitwarire iboneye mu rukundo hari ubwo biba bitandukanye by’ihabya, iyi rero ni yo mpamvu muba mukwiye kubwirana uko mwiyumva nta cyo mukinganye.
Kugaragaza neza uko wumva ibintu ni intambwe y’ingenzi mu gutsinda ifuhe. Kumenya ibikorwa n’imyitwarire bishobora gukomeretsa umukunzi wawe na we bikaba uko bizabafasha kubaka umubano ushingiye ku bwubahane.
6. Shaka abajyanama
Ese ifuhe riragenda bifata intera ukabona bigiye kurenga urukundo rwanyu?
Akenshi, gufuha biterwa na kimwe mu bintu byabaye ahahise. Birashoboka ko wabayeho ugakurira mu buzima bw’imibereho yaguteye guhungabana cyangwa ukaba warahemukiwe n’umuntu wizeraga akagukomeretsa mu buryo bw’amarangamutima, mu magambo cyangwa ku mubiri. Uko byaba byaragenze kose, kwegera abaganga bita ku burwayi bwo mu mutwe byagufasha.
Gusanga umuganga wabigize umwuga mukaganira imbona nkubone, kuri Zoom cyangwa Skype, cyangwa se ha handi abantu bafite ibibazo bishingiye ku mibanire bahurira bakaganira (chatroom) bishobora kugufasha kumenya umuzi w’ikigutera kurangwa no gufuha bikabije.
Umuganga nk’uyu (therapist) ashobora kandi kukubwira ingamba wakwifashisha uhangana n’umujinya cyangwa ishyari mu bihe bizaza cyangwa se bakaba banakubwira ko ikigutera ifuhe ari impamvu yumvikana.
Niba umukunzi wawe hari icyo yakoze gituma wumva umukeka, wenda yaraguciye inyuma kera, byaba byiza ushatse ubujyanama ku mibanire y’abashakanye/abakundana cyangwa ugatangira amasomo aca kuri interineti yigisha ku mubano hagati y’abashakanye.
7. Hindura ibyo wari witeze ku rukundo rwawe
Indi nama yagufasha gutsinda ingeso yo gufuha ni uguhindura ibyo wari witeze ku rukundo rwawe. Ugomba kugenzura ukamenya neza ibyo abantu baba biteze mu rukundo nyamara bitabaho.
Kuba ukundana na runaka mukundana ubu ntibivuga ko watakaje ubushobozi bwo kuba wabona undi mwiza. Kuba hari undi muntu wabona mudakundana ukagira ibyo umukundaho ntibivuga ko hari ikitagenda mu rukundo rwanyu cyangwa se ko udakunda bihagije umukunzi wawe.
Niba umukunzi wawe nta cyo ari gukora ngo yigarurire undi muntu, ibi si ibintu byo guhangayikira.
Menya ko guhindura ibyo wari witeze ku rukundo bidasonanuye kugabanya urwego rwawe. Ntukwiye kuba hamwe n’umuntu utuma wumva utishimiye wowe ubwawe.
8. Jya ufuha mu buryo bwubaka
Ni ingenzi kwibuka ko gufuha iyo bikozwe mu nzira nziza biba atari ikintu kibi.
Gufuha bishobora mu by’ukuri bishobora gufasha abakundana muri ubu buryo:
Gukundana kurushaho/ no kubona umukunzi wawe afite agaciro ku buryo umubuze waba uhombye bityo ntumufate uko wishakiye
Kongera urukundo n’uburyo n’uburyo bwo kwitanaho no kurugaragarizanya
Bituma abakundana bakora ibishoboka byose ngo biteze intambwe buri wese ku giti cye
Bituma buri umwe yongera ingufu ngo ashimishe mugenzi we
Biba nk’intumwa igaragaza igihe ibintu bitameze neza.
Ariko na none uko ugaragaza ifuhe ni byo bituma rifasha mu kubaka ubuzima cyangwa gusenya.
Nusakuriza umukunzi ukamubwira umutota, igishoboka cyane kubaho ni uko ibi bitazanoza umubano wanyu. Nyamara nugaragaza mu bwubahane ibiguhangayikishije, wowe n’umukunzi wawe mushobora gukoresha ifuhe nk’amahirwe yo kwiga no gutera imbere nka ‘couple’.
Muri make: Gufuha iteka ntibikwiye kuba ikintu kibi- gusa iyo bigenze bityo, uba ugomba kubitsinda, ntibigutware. Ushobora gutsinda ingeso yo gufuha igihe cyose ugize icyo ukora ku kwikunda no kwiyubaka, kuganiriza umukunzi wawe mu bwubahane kandi ugahindura ibyo uba witeze mu rukundo. Ibi bizatuma umubano wanyu uramba kandi urangwa n’ibyishimo.


text:
Mu Rwanda
Uvugwaho Kugurisha Umubiri w’Uwazize Jenoside Yarafunzwe
Amakuru twahawe n’umwe mu bazi ifungwa rya Théophile Mukundwa avuga ko uriya mugabo afungiwe kuri station ya RIB iri ku Murenge wa Kicukiro. Ifatwa rye ryaje rikurikira inkuru Taarifa yanditse yavugaga ko hari abantu bamushinja ko yemeye indonke ya Frw 110 000 agataburuza umubiri w’ababyeyi babo akawujyana ku murenge aho kuwujyana ku rwibutso.
Umubiri wabonetse ni uw’umusaza witwa André Twahirwa.
Nyuma yo kubona uriya mubiri umwana we witwa Emmanuel Twizerimana yasabye ubugenzacyaha kwinjira muri iki kibazo, uwakoze biriya agakurikiranwa.
We na mushiki we witwa Yvette Mukasekuru babwiye Taarifa ko uriya mugabo witwa Mukundwa yataburuje umubiri wa Se ku ndonke, akabanza kuwushyira mu mufuka ukawubika mu kizu ahantu hatubahisha ikiremwamuntu kandi akawita ko ari uw’umuntu utarazize Jenoside yakorewe Abatutsi.
Ikindi badutangarije icyo gihe ni uko hari ibice by’umubiri wa Se batamusanganye.
Nyuma yo kumva ibyo yashinjwaga, Taarifa yabajije Théophile Mukundwa icyo abivugaho atubwira ko abyemera kandi ko yabitewe n’uko hari ibibazo yari afite yakwitabaza bagenzi be bo muri IBUKA ntibamufashe.
Icyo gihe hari mu nkuru yatambukije tariki 31, Ukuboza, 2020.
Icyo gihe yagize ati: “Rwose amafaranga narayakiriye ndayikenuza kuko nari merewe nabi, nkirutse indwara kandi nari narasabye bagenzi banjye ubufasha ariko barandangarana. Aho bizaba ngombwa ko mbisobanura nzabikora rwose.”
Arafunzwe…
Taarifa yamenye ko Mukundwa Theophile yatawe muri yombi hashize ibyumweru bibiri, idosiye ye ikaba ifite No 00689/PPL/KICU/MRU/JN.


text:
Kuba muri Kristo Yesu ni uguhishwa, ku kigero n’ubwo waca mu gihe kibi bitarangira ukoze ibyaha. Nubwo waca mu gihe kigoye cyo kugeragezwa mu buryo bw’umubiri, ukamenya ko insinzi ya Yesu, cyangwa se kuzuka kwa Yesu gufite icyo kuvuze mu mibereho yawe. Ntuzifatanye n’ababi, ntuzifatanye n’abarya ruswa, ntuzifatanye n’abasambana, ntuzifatanye n’abanywa ibiyobyabwenge, nusanga aho barenganya ntuzabikore kuko uziko Yesu yabikorewe kandi bibabaza.
Gupfa no kuzuka kwa Yesu Kristo, bikwiye kuturemera ubuzima tukabaho imibereho yejejwe, imibereho ikora ubushake bw’Imana.
Amatsinda 4 y’abanu babonetse mu rupfu rwa Yesu
Itsinda rya 1: Ni itsinda ry’abantu bagiye gufindira imyenda ya Yesu. Ikanzu ya Yesu yari itangaje, bumvaga bayirwaye bayishaka, bayikoreye ubufindo uyegukanye arayitwara. Hari abantu bari mu rusengero cyangwa se mu rupfu rwa Yesu, ariko ibyo bashaka n’iby’isi: Ni ibijyanye n’iby’imyenda, kurongorwa no kurongora. Basenga Imana kugira ngo ibakorere ibitangaza.
Amasengesho asengwa nka 70% aba ashaka iby’isi, niyo mpamvu ubona abantu buzura urusengero washaka impinduka z’imbere( imbuto), ukazibura. Kubona umuntu wera imbuto muri iki gihe birakomeye kubera ko muri Pasika yabo icyo bashaka ni imyenda. Iyo uvuze iby’urupfu rw’Umwami no kuzuka kwe ntibabyumva, ibyo bashaka ni ibibabeshaho.
Uzarebe abantu Yesu atunze: Reba imiryango ya gikristo iri ku isi, reba abapasiteri n’abana babo…, Yesu agaburira abantu ariko se ikibazo Yesu abo atunze nabo baramutunze? Baramwakiriye nk’Umwami n’Umukiza?. Hari abantu bazanywe mu rupfu rwa Yesu n’imyenda gusa, bazanywe no gushaka amaramuko, ariko ukwiye kuva muri iryo tsinda.
Itsinda rya 2: Iri, ni itsinda ryize kubabaza. Mwibuke ko bageze ku musaraba basanga Yesu yapfuye, ibisambo byo bikiri bizima ngo bahita babivuna amaguru. Mutekereze ubugome bwo kuba wabambye umuntu, hanyuma ukagerekaho no kumuvuna amaguru! Bageze kuri Yesu basanze yapfuye, bati ntabwo tuviramo aho kubabaza ni byo twize, ngo bamutera icumu.
Hari abantu baje mu rusengero cyangwa mu rupfu rwa Yesu, babereye Kristo Yesu/ itorero nk’icumu bahora bamusubiza ku musaraba.
Urugero iyo umuntu akomerekejwe n’abo hanze bipfa kwihanganirwa, ariko igikomere cyo mu rusengero kugikira birakomeye kuko ni ugukomerekera ahantu utabiteganyaga. Ni nko gukomeretswa n’umugabo wawe, umugore wawe cyangwa umubyeyi wawe, cyangwa umwana wawe. Ni ibintu amarangamutima adapfa kwakira.
Hari abantu bameze nk’icumu bize kubabaza. Tekereza ko iyo duteranye mu rusengero akenshi tumara amasaha 2, umuntu utinyuka kuvuga nabi mu masaha 2 gusa amara mu rusengero, iyo ari iwe biba bimeze bite? Iyo ari mu kazi aho amara amasaha menshi aba ameze ate?. Nagira ngo nkubwize ukuri ko hari abantu baje mu rupfu rwa Yesu ariko imyitwarire yabo isebya izina ry’Imana. Bibiliya iravuga ngo’
Mugire ingeso nziza mu banyamahanga, nubwo babavuga nabi babasebya nibabona imirimo yanyu myiza bazahimbaza Data wo mu ijuru’
Itsinda rya 3: Aba ni abantu babonye urupfu apfuye. Baramukurikiranye bareba ibimubayeho baravuga ngo’ Koko yari Umwana w’Imana!’ Hari abantu bamenye ko Yesu ari Umwana w’Imana nabo abahindura kuba abana b’Imana. Hari abantu bamenye ko Yesu akiza, abohora, agira imbabazi. Hari abantu bakiriye agakiza kuko bamenye Umukiza mu buzima bwabo, gukizwa kandi ni ugukira!
Wadukorera akaliste k’ibyo umaze gukira, kuva uhuye na Yesu ku musaraba? Ese wamenye ko uri umwana w’Imana?
Itsinda rya 4: Ni abantu bari barinze imva ya Yesu. Aba, barayirinze ku munsi wa 3 arabazukana babura icyo babikoraho, abatambyi bahita babaha ruswa. Barababwira bati’ Ntimuzabivuge tuzabakiza amakuba’ Iyo nkuru ngo iramamara na bugingo nubu ko atigeze azuka. Hari abantu bazi ko gusenga ari byiza ariko bariye ruswa! Hari abazi ko kwiyiriza ari byiza, bazi ko gutanga bizana imigisha kuruta guhabwa ariko ntibabikora, abo bariye ruswa!
Hari abantu bazi ko kubabarira bibohora, ariko banze kubikora, bariye ruswa! Icyo kinyoma kikamamara umuntu akavuga ati ‘Erega n’Imana irabizi ko turi abantu, ntimugakabye gukiranuka!. Imana irabizi ko turi abantu ntimugakabirize ibintu! Hari abantu bariye ruswa muri iyi inzira, azi neza ibyiza akwiye gukora ariko akananirwa kubikora, gufata ikemezo cyo guhaguruka kugira ngo abikore bikamunanira.
Muri aya matsinda 4, uba mu rihe tsinda? Ese nyuma yo kwizihiza Pasika uba umeze ute? Imbaraga z’umuzuko zikomeza gukorera mu buzima bwawe? Hari ikintu kikugaragazaho gupfa no kuzuka kwa Yesu?
Urupfu no kuzuka kwa Yesu, ukwiye kuba aribyo uhamya, kuba ariko ubyemera, ukwiye kubaho ubwo buzima. Ukwiye guhinduka mu mibereho yawe, hanyuma ukwiye no kubyamamaza. Niba urupfu rwa Yesu no kuzuka kwe( Pasika) ataribwo buzima ubaho, ntacyo urupfu rwa Yesu rwamaze. Niba utakwemera kubizira ngo ubipfire, nubundi ntacyo byamaze! Ukwiye guhuza urupfu rwa Yesu n’ubuzima ubaho bwa buri munsi, Imana izabana nawe.
Iyi nyigisho yateguwe, ikanatambutswa na Pasiteri Habyarimana Desire wayikurikira yose hano


text:
Iki cyumweru cyose cyahariwe amateraniro yiswe ‘icyumweru cy’umuriro’ azaba ashingiye kuri Zaburi 91:10 havuga ngo ‘Nuko nta kibi kizakuzaho, Kandi nta cyago kizegera ihema ryawe.’
Uyu munsi ni uwa kabiri w’icyumweru cyiswe icy’umuriro muri Women Foundation Ministries, kikaba icyumweru cyahariwe kubohoka. Ni amateraniro aje nyuma y’andi yari amaze igihe yiswe ‘Umugore mu ihema’ aho hagarutswe ku mibanire y’abashakanye. Mu ivugabutumwa ry’ayo materaniro bagarukaga ku kuba umugore akwiye kuguma mu ihema naho umugabo akaba ku irembo.
Iki cyumweru cy’umuriro kizajya kibera kuri Women Foundation Ministries ndetse binanyure kuri internet ku rubuga rwa Youtube rwa Women Foundation Ministries. Amateraniro azajya atangira saa tanu n’igice z’amanywa kugeza saa munani, ariko amarembo azajya akingurwa guhera saa yine.
Ni amateraniro yatangiye ejo tariki 25/10/2021 akazagarukira ku cyumweru tariki 31/10/2021 akazaba ayobowe na Apotre Mignonne Kabera uyobora Women Foundation Ministries.


text:
Abashakanye bazwi nka Paulin na Dorica bagaragaje mu kiganiro ko ari abavandimwe ndetse bamaze kubyarana abana bane.
Paulin, umusore w’imyaka 28 yatangaje ko we na mushiki we, Dorica batandukanye n’ababyeyi babo mu ntambara yabereye i Bunia, muri DR Congo bakiri bato.
Bombi bahungiye muri Miti nta kimenyetso cyababyeyi cyangwa abavandimwe babo bazi.
Intambara irangiye, Paulin yatangaje ko yasubiye muri Bunia gushaka ababyeyi babo ariko ntiyabasha kubona ibimenyetso byabo cyangwa umuvandimwe uwo ari we wese.
Nyuma yo gushakisha ababyeyi be, Paulin yahisemo gusubira muri Miti kubana na mushiki we.
Abavandimwe bombi basigaye bafite intimba nyuma yo kubona nta babyeyi babo ari yo mpamvu Paulin yatanze igitekerezo cyo gushyingirwa na mushiki we.
Impamvu ye yafashe icyemezo kidasanzwe nuko yabafasha kurinda ibisekuru byabo kuko bishoboka ko aribo barokotse bonyine.
Mushiki we yatangaje ko yabitekereje iminsi myinshi mbere yuko abyemera barashyingirwa.
Babanye kuva icyo gihe kandi babyaranye abana bane kuva mubucuti. Abashakanye kandi basobanuye neza ko bazakomeza kubana kandi ko baticuza na gato kubyo bakoze no gufata ibyemezo bisa nk’amahano.
Src: YegoB
Hari abantu bafite ubumuga cyangwa babayeho mu buzima bugoranye bashaka ko amateka yabo ahindurwa abari ibicibwa bakaba ab’umumaro mu muryango.
Aho uri hose ufite ikibazo cyanze gukemuka cyangwa Uzi umuntu ubayeho mubuzima bugoranyecyane, umuntu abantu bibazaho bamugereranya n’ibintu bibaho twe inkanga.com twiteguye kubakorera ubuvugizi.
Mwatwandikira/Mwaduhamagara kuri WhatsApp 0788847956/ 0788490502 maze mukatubwira aho abantu nk’aba baba bakeneye ubufasha baherereye tukabakorera ubuvugizi.
Hari n’andi makuru ushaka gutanga watwandikira
Murakoze
Mushobora kudukurikirana ku mbuga nkoranyambaga zacu mukajya muba aba mbere mu kubona amakuru agezweho buri munsi.
Kanda ano udukurikirane kuri Facebook, Kanda hano udukurikirane kuri Twitter cyangwa ukande hano ukore subscribe kuri Youtube
Akira Website yawe uyu munsi: Guhera ku mafaranga 100,000 frw (Web Design), Turakubakira
Website yo mu bwoko bukurikira:
Iy’Urusengero na NGO
Ubucuruzi (Wamamarizaho ibyo ukora)
Ikinyamakuru (Blogs) ndetse tukugire n’inama y’uburyo blogs zungukamo
Note: Harimo na Free domain name muri ariya mafaranga.
Kora share wowe ubishaka nuzana umu client turaguha Commission.
Hamagara/WhatsApp: 0788920788


text:
Icyakora hari abantu baba bazwi ku migendere runaka, ugasanga umwe azwiho kwihuta nubwo yaba ari kugenda ahantu hagufi, ubundi ugasanga undi agenda gahoro akihuta gusa iyo byabaye ngombwa.
Ubwo buryo abantu bakunze kugendamo bushobora gusobanura byinshi ku mitekererze n’imikorere yabo.
Bumwe mu bushakashatsi bwa mbere bwo kwerekana imiterere y’umuntu bwiga ku migendere bwasohowe mu 1935 n’umuhanga mu by’imitekerereze ya muntu witwa Werner Wolff bwagaragaje imiterere y’umuntu bitewe nuko agenda.
Muri iyi nkuru turagaruka ku ngendo esheshatu zifite igisobanuro runaka mu buzima bw’umuntu.
– Umuntu ugenda yihuta
Niba uri umuntu ugenda wihuta, ubwoko bwawe bw’imiterere bugaragaza ko uri umunyamwete. Abantu bakunda kugenda bihuta bakunda kumvira umutimanama wabo no kwiga ibintu bishya.
Bagira ubutwari burenze ubw’abandi bantu bwo gufata iya mbere mu gushyira mu bikorwa ikintu runaka, bakunda kubaho mu buzima butarangwamo urusaku. Abantu bagenda bihuta usanga bafite imbaraga zihuse kandi bakitonda cyane.
– Umuntu ugenda gahoro
Abantu bagenda buhoro birinda cyane ku bintu byose ndetse bakunda kwigengesera. Intambwe ngufi bivuze ko urushijeho kwikunda (nubwo atari mu buryo bubi).
Akenshi usanga ari ba bantu bitonda kandi bireba bonyine. Kenshi usanga abagenda gutya, umutwe wabo ureba hasi, aba ari ba bantu baba batuje.
– Umuntu ugenda yisanzuye
Niba umuntu agenda mu buryo bwisanzuye yubitse umutwe ni ikimenyetso cyerekana kwigirira icyizere.
Iyi migendere irasanzwe mu bantu barebare kuruta abagufi. Abantu barebare bakunda kwigirira icyizere cyo hejuru.
– Umuntu ugenda yihuse n’imbaraga nyinshi
Niba umuntu agenda afite imbaraga ni ikimenyetso ko yita ku nshingano afite kandi ko ashyira ibintu byose ku mutima akabyitaho.
– Umuntu ugenda ahese intugu
Niba umuntu agenda ahese intugu, bivuze ko arimo agerageza gukinga ibiri mu mutima we. Aba bantu bashobora kuba barahuye n’ihungabana bakaba batarakira.
Ibi bisobanuro si ihame ridakuka kuko bishobora kuba byarakusanyijwe bivuye ku bantu bafite imiterere imeze uko yavuzwe mu nkuru ariko ugasanga ntihuye n’ubuzima usoma iyi nyandiko abayemo.


text:
Video
Baza Shangazi
Sunday, October 7, 2007
NI IBIHE BIMENYETSO BYANYEREKA KO NKUNDA IGITUBA CYANGWA IMBORO CYANE
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha NI IBIHE BIMENYETSO BYANYEREKA KO NKUNDA IGITUBA CYANGWA IMBORO CYANE
Ikizakubwira ko ukunda igitsina birengeje urugero ni uko uzabona ingaruka mbi ubikuyemo. Ubundi gukunda no gushimishwa n'igitsina ni ibintu bisanzwe kandi ni uburenganzira bwa buri wese adashobora kuvutswa, nyamara ariko ku bakunda igitsina cyane ku buryo kibahindura umugaragu usanga kibategeka ku buryo bakiruka inyuma basa n'abatabyikoresha kandi bagahisha abandi ko ari uko bateye nubwo baba biyiziye ingaruka mbi bakunze guhurira muri uko gukunda igitsina gukabije.
Gukunda igitsina no kugitekerezaho ni ibisanzwe cyane cyane mu bagifite amaraso ashyushye, ariko nubona ibi bimenyetso uzahagarare wibaze.
-guswera kugira ngo wumve ukomeye uri umunyambaraga
-gufata ku ngufu ukumva ari bwo unezerewe
-guhuza igitsina kugira ngo ugabanye umuhangayiko wawe(stress)
-gukurikirana igitsina bikakwicira indi mirimo
-kurara utekereza igitsina ukabura ibitotsi
5 comments:
Je ne suis pas d'accord avec toiReplyDelete
- AnonymousDecember 8, 2008 at 4:34 PM
Bimwe ndabyemera ariko ibindi simbyemera. Kurara utekereza igitsina bishobora guterwa n'uko wiriwe ukinisha umukobwa ushaka ko aguha akagucika ataguhaye kdi ubishaka cyane. Keretse wenda ari ibibaho buri munsi nta mpamvu yindi yabiteye. Naho gufata ku ngufu byo nzi benshi bakunda igitsina pe, ariko batarafata ku ngufu.Gufata ku ngufu ntabwo ari solution yoroshye kdi abenshi mu bafata ku ngufu usanga baba bifitiye ibindi bibazo bitari ukubera gukunda igitsina gusa ahubwo harimo n'ubundi burwayi cg des caracteres ki soient genetiques ou pas comme la pedophilie n'ibindi.ReplyDelete
Mukomere!
- AnonymousJanuary 10, 2010 at 3:35 PM
Hali inshuti mfite ariko yaranyimye kandi numva nshaka kuyiswera wangira iyihe nama kweli ?ReplyDelete
- AnonymousFebruary 9, 2010 at 10:30 AM
si mukatubeshyeReplyDelete
abahanzi bacu ba rnb
ngo ni abapende koko
sha site ziragwira ariko iyi yo inkuyeyo pe!ReplyDelete
gusa njye nubwo hari bamwe bavuga ngo muri kwigisha abana ibintu bibi mwababwira ko ntanumwana wemerewe kujya gusoma amakuru aha.
courage rata


text:
Ivanjili ya Mutagatifu Luka 13,1-9
Muri icyo gihe, haza abantu batekerereza Yezu uko Abanyagalileya bari bishwe na Pilato, maze amaraso yabo akayavanga n’ay’ibitambo baturaga. Arabasubiza ati «Mukeka ko abo Banyagalileya barushaga abandi kuba abanyabyaha? Oya! Ahubwo reka mbabwire: nimuticuza, mwese muzapfa kimwe na bo. Cyangwa se, ba bantu cumi n’umunani bagwiriwe n’umunara wo kuri Silowe, mukeka ko bazize kuba abanyabyaha kurusha abandi baturage b’i Yeruzalemu? Oya! Ahubwo reka mbabwire: nimuticuza, mwese muzapfa kimwe na bo.» Nuko Yezu abacira uyu mugani ati «Umuntu yari afite igiti cy’ umutini cyatewe mu murima we w’imizabibu. Aza kuwushakaho imbuto, ariko ntiyazibona. Ni ko kubwira umuhinzi we ati ‘Uyu mwaka ni uwa gatatu nza gushaka imbuto kuri uyu mutini sinzibone. Wuteme, nta cyo umaze aha ngaha.’ Undi aramusubiza ati ‘Shobuja, ba uwuretse byibura uyu mwaka, nywucukurire iruhande, maze nshyireho ifumbire. Ahari kera wazera imbuto; nutera uzawuteme.’»


text:
Ndabasuhuje mwese mu izina rya Yesu Kristo.Nifiuje kubagezaho ihishurirwa mperutse kugira ryaje mu buryo bw’iyerekwa nijoro:Mu iyerekwa rya Nijoro ejobundi, nabonye ikimeze nka Televiziyo kuriyo nabonaga amashusho y’abantu bo mu mahanga yose amoko yose abagabo ndetse n’igitsinagore bakomezaga kugaragaraho. Iyo hatambukaga ishusho n’izina rya nyirayo ryazagaho. Icyari giteye ubwoba nuko iyo ishusho ye yazaga hiyandikagaho ko amaze imyaka isaga igihumbi abayeho nyamara bagaragaraga nk’abantu basanzwe. Naje guhishukirwa ko ari abadayimoni bigize abantu bakaba bamaze imyaka myinshi cyane. Icyanteye ubwoba nabonyeho umwamikazi w’Ubwongereza Elizabeth II, kuri iyo Televiziyo hiyanditseho ko amaze imyaka irenga ibihumbi abayeho. Yari yambaye ingofero itukura, ijaketi itukura n’ijipo itukura, nk’uko ubusanzwe akunze kwambara imyenda ijyanye akaberwa no kuri televiziyo. Nabonye undi musore wirabura ufite umusatsi wogoshe mu mpande yasizeho uwo hagati, nubwo yari yambaye kandi yaberewe ushyize ku rugero ab’iki gihe bapimiraho ababerewe, amakuru yagaragaraga kuri ecran yari ateye agahinda, kuko byari byanditse ko “mu gihe cya Babuloni yari ariho, yitwaga…….”Mu iyerekwa nabonye izina rye ariko nyuma ndaryibagisinzi impamvu Imana yarihanaguye mu mutwe wanjye ariko buriya ifite impamvu itashatse kuritangaza. Gusa icyatumye Imana imunyereka nuko yashakaga kumbwira ko uyu musore nubwo yagaragaraga ko ari uwo mur iki kinyejana, yabayeho kera cyane mu gihe cy’iby’I Babuloni , akaba yari afite irindi zina ritandukanye n’iryo afite ubu. Iyo abadayimoni baje muri ubwo buryo baba baje mu gikorwa runaka. Isura yabo n’aho batuye biterwa n’icyo baje gukora. Aba badayimoni nk’uko bavuka kimwe n’abandi bose, babasha no kwigira nk’abapfuye nk’uko bisanzwe muri kamere y’abantu ko habaho kuvuka no gupfa. Bashobora kongera kuvukira ahandi bafite ishusho inyuranye n’iyambere cyangwa igitsina gitandukanye n’icya mbere. Niba mbere yari umugore ubukurikiyeho akaba umugabo. Niba yari umuzngu akaba umwirabura, umwarabu, umuhinde, n’abandi banyuranye. Ndetse agahindura n’igihugu avukiramo. Bene aba si abantu habe na gatoya, ahubwo baba baje kuri misiyo ya Satani. Iri hishurirwa kimwe n’andi yahise, si iryo kubatera ubwoba gusa n’ibyo kubibutsa ko dukwiye kuba maso nk’Uko Ijambo ry’Imana ribivuga.1 Petero 5:8.Mwirinde ibisindisha mube maso, kuko umurezi wanyu Satani azerera nk’intare yivuga ashaka uwo aconshomera. Hoseya 4:6. “Ubwoko bwanjye burimbuwe buzize kutagira ubwenge. Ubwo uretse ubwenge, nanjye nzakureka we kumbera umutambyi. Ubwo wibagiwe amategeko y’Imana yawe, nanjye nzibagirwa abana bawe.Igihe cyose usenga nta bubasha na buke bagufiteho Yesu yatsinze byose yabashyize munsi y’ibirenge bye. Yohana 16:33. Ibyo mbibabwiriye kugira ngo mugire amahoro muri jye. Mu isi mugira umubabaro, ariko nimuhumure nanesheje isi.”Kurikira Yesu, ubere maso ubugingo bwawe buri wese azibarizwa ibye, agakiza ni umuntu ku giti cye ntigasaranganywa.
Shalom,
Rachael Mushala.


text:
Iburasirazuba: Imiryango 700 yasezeranye imbere y’amategeko
Ku wa Mbere tariki ya 19 Nzeli 2022, mu Turere dutandatu kuri turindwi tugize Intara y’Iburasirazuba, imiryango 700 yabanaga mu buryo butemewe n’amategeko yasezeranye kubana akaramata.
Iki ni kimwe mu bikorwa bizibandwaho mu cyumweru cyahariwe kwimakaza ihame ry’uburinganire n’ubwuzuzanye, gifite insanganyamatsiko igira iti “Ihame ry’uburinganire imbarutso y’imiyoborere myiza n’iterambere rirambye”, cyatangiye ku wa 19 Nzeli kikazarangira ku wa 25.
Ni icyumweru kizakorwa mu Ntara yose y’Iburasirazuba, by’umwihariko kikazibanda ku gushyingira mu buryo bwemewe n’amategeko imiryango ibana mu buryo butemewe, kwandikisha abana mu irangamimerere, gutanga ibiganiro ahantu hatandukanye no mu nteko z’abaturage, bigamije kurwanya ihohoterwa rikorerwa abangavu, kuremera imiryango yashyingiwe cyangwa indi ikeneye ubufasha ndetse no kuganiriza abangavu batewe inda zitateganyijwe bakabyara.
Umuyobozi w’Akarere ka Nyagatare, Gasana Stephen, avuga ko bashaka uburyo baca ikibazo cy’ihohoterwa ry’abana baterwa inda gihangayikishije, kuko buri mwaka bahora imbere mu mibare y’abana bahohoterwa.
Zimwe mu mpamvu zatuma bahohoterwa ngo harimo ikoreshwa ry’ibiyobyabwenge, ababyeyi batita ku burere bw’abana babo ndetse n’amakimbirane mu miryango.
Kuri ubu ngo ku bufatanye bw’abafatanyabikorwa, imiryango 1,400 yabanaga mu makimbirane, 150 yamaze kuyavamo, intego ikaba ari ugukomeza kwigisha no gushishikariza abantu kubana mu buryo bwemewe n’amategeko kuko bikemura byinshi.
Ati “Iyo abantu basezeranye baba baranyuze mu nzira ituma bagira ubumenyi mu nzira yo kwiga ariko icya kabiri niyo havutse ikibazo baba bafite ubumenyi bwo kugisohokamo, n’iyo batabikurikije natwe nk’ubuyobozi tuba dufite inzira nziza yo kugira ngo babisohokemo.”
Umuyobozi w’Urwego rw’Igihugu rw’Imiyoborere RGB, Dr Usta Kayitesi avuga ko gusezerana imbere y’amategeko atari umuhango, bityo udakwiye guteshwa agaciro ahubwo bikwiye kubabera inzira yo kwiteza imbere.
Yasabye abasezeranye kugirana ikiganiro hagamijwe kubaka imiryango itarangwamo amakimbirane.
Yagize ati “Igihugu cyaharaniye ubumwe n’amahoro, ntabwo amahoro yaba mu Gihugu ngo abure mu ngo zacu. Babyeyi bavandimwe muri uru Rwanda twaganiriye kuri Jenoside yakorewe Abatutsi tubinyujije muri Gacaca, nibyo bintu biremereye kuruta ibindi Igihugu cyacamo, niba twarahanganye n’ayo mateka nta mpamvu tutahangana n’icyatuma imiryango yacu ibana mu makimbirane.”
Bamwe mu babanaga mu buryo butemewe n’amategeko bahisemo gusezerana kubana akaramata mu Karere ka Nyagatare, bavuga ko impamvu batabikoze mbere ari uko bumvaga ntacyo bitwaye kuko babanaga neza ariko nanone no kubahiriza amategeko y’Igihugu, ari uguha abana uburenganzira ku mitungo y’ababyeyi babo.
Umwe ati “Umugore wanjye tubanye neza, abana dufite ni abo twabyaranye ntawe nabyaye hanze, yewe kuva twabana ntacyo twigeze dupfa ariko kudasezerana twumvaga nta n’icyo binatwaye. Kuba tubikoze nanone ni uguhesha abana bacu uburenganzira ku mitungo yacu no kutagorwa no kwaka ibyangombwa bimwe na bimwe.”
Mu butumwa iyi miryango yasezeranye yagenewe n’abayobozi mu Turere dutandukanye, harimo kubibutsa ko uburinganire atari ukwigaranzura ahubwo ari uguhana agaciro no guharanira ko buri wese yigira, no kubaka umuryango mwiza ushingiye ku guhuza nk’abantu bahana agaciro.
Uretse mu Karere ka Nyagatare hasezeranye imiryango 82, mu Karere ka Gatsibo hasezerana 141, Kayonza 82, Kirehe 100, Ngoma 142 naho Rwamagana 153.
Indi itabashije gusezerana ku munsi wa mbere w’iki cyumweru cyahariwe kwimakaza ihame ry’uburinganire, ikazasezerana ku yindi minsi hanakorwa ubukangurambaga ku yindi ibana itarasezeranye kubikora.
Ibitekerezo ( 1 )
Iki ni igikorwa cyiza cyane.Usanga benshi babana batarasezeranye.Bigateza ibibazo byinshi cyane.Benshi bigatuma batandukana,abana babyaranye bakagira ibibazo bikomeye.Ikirenze ibyo,bibabaza imana yaturemye idusaba "kubana akaramata",dukundana,tudacana inyuma,etc...
Ikibabaje nuko usanga ababana neza aribo bacye.Kutumvira imana,biba bizakubuza kuzabona ubuzima bw’iteka.


text:
Abahanzi, abacuranzi ndetse n’abaririmbyi basusurutsa abantu mu mahoteli, utubari na Resitora bishyize hamwe bashinga sosiyete ibyara inyungu yitwa “VANGINGANZO CBC” bagamije kwikura mu bukene.
Ku gicamunsi cyo ku wa kabiri tariki ya 24 Gicurasi 2022, nibwo iyi sosiyete yashyizwe ku mugaragaro. Aba bahanzi bemeza ko iki gikorwa cyo kwishyira hamwe muri iyi sosiyete ari intambwe ya mbere yo gutangira kwikemurira ibibazo.
Uwimana Jeanne, Perezida w’iyi sosiyete, yavuze ko igitekerezo cyaje bihereye ku mibereho y’aba bahanzi mu bihe bya COVID-19, aho ibikorwa byinshi byari byarafunze bityo ubuzima bukagorana.
Agira ati “Covid yatwigishije amasomo akomeye, twageze aho wa muntu waririmbaga muri hoteli, wari wifashije abantu bose bamutangarira, ageze aho ajya gutonda umurongo ku kagari kugira ngo na we bamuhe akawunga; bityo n’umuhanzi akibaza ati ‘ese umuntu wari asanzwe ambona meze neza, nkeye, nambona ngiye gutonda umurongo arabifata ate?”
Akomeza avuga ko ari muri urwo rwego batekereje ikintu bakora nk’ishyirahamwe ryatuma bazabasha kwikemurira ibibazo, ndetse n’ushaka kubafasha akabona aho abasanga.
Ati “twatekereje ikintu twakora nk’ishyirahamwe ryatuma ibibazo dufite tubasha kubyikemurira, kuko ak’imuhana kaza imvura ihise; ndetse no kwishyira hamwe kugira ngo udushaka atubone, si bibi. Niyo mpamvu twahisemo ikindi. Hari igihe umucuranzi yagiranaga ikibazo n’abamuhaye akazi, ugasanga Hoteli cyangwa akabari ntikubahirije amasezerano bagiranye, umucuranzi bikamugora gukurikirana ikibazo cye; ariko ubu tuzajya twishyira hamwe dushake umunyamategeko atugire mu kibazo”.
Dukuzumuremyi Leonard ni umukozi muri Minisiteri y’urubyiruko n’umuco ushinzwe Ubugeni n’ubuhanzi. Yashimiye aba bahanzi igitekerezo bagize cyo kwishyirahamwe ndetse anababwira ko bashonje bahishiwe kuko Ministeri ifite abahanzi mu nshinga no hari icyo ibateganyirije.
Agira ati “Ndabashimira ku gikorwa mukoze. Ubundi twari twarababuze, wajyaga wibaza aho wakura abahanzi bacuranga umuziki live ntuhabone; ariko ubu noneho twababonye ikindi, kandi minisiteri ifite ubuhanzi mu nshingano irimo gutekereza ukuntu hashyirwaho uburyo umuhanzi yajya ahimba indirimbo imwe, ikazamutunga n’abamukomokaho bose. Rero ibyiza biri imbere!”
Ahereye ku duce tuzwi nka “Car free zones”, Dukuzumuremyi yabwiye aba bahanzi ko hari amahirwe menshi y’uburyo bakorera amafaranga bakibeshaho kandi neza. Ati “Abanyarwanda bakeneye ibitaramo rero mu bibahe.”
Nk’uko ubuyobozi bwayo bubitangaza, VANGINGANZO CBC yabonye ubuzimagatozi umwaka ushize wa 2021 mu kwezi kwa 11. Itangiranye n’abanyamuryango 47 barimo Abacuranzi nka Makanyaga Abdoul, Orchestre Impala, Orchestre Les Fellows, Dauphin Band n’abandi.
Nshungu Raoul


text:
Korali Family of Singers bateguye igitaramo bitiriye ‘Umuryango Mwiza’
Vidéo:Umuramyi Vedaste N.Christian yasohoye indirimbo nshya
Umuhanzi nyarwanda uririmba indirimbo zo kuramya no guhimbaza Imana, Vedaste N.Christian yasohoye indirimbo nshya ‘Muri gakondo’, yanditse mu mwaka wa 2017, ubwo yasengeraga ibyifuzo binyuranye.
Mu kiganiro yagiranye n’umunyamakuru wa Nkunda Gospel, Vedaste N Christian yatangaje ko iyi ndirimbo ari kimwe mu bimufasha kumva ko akwiriye gushaka ubwami bw’Imana mbere ibindi bikaba inyongera.
Yagize ati:”Iyi ndirimbo nayanditse ndi mu bihe byo gutekereza no gusengera ibyifuzo. Hashize igihe kinini, kuko nayanditse 2017, nyijyana muri studio mu mwaka wa 2018. Rero impamvu nta yindi ni uko nibukaga ko ntakwiye kurwanira ibifatika cyane ngo binyibagize intego”.
Yakomeje agira ati:
“Ni nacyo nifuriza uyumva wese, “impamba y’urugendo ntizamwibagize impamvu y’urugendo!” Ibyiza Yesu afite byose ni ibyacu, tuzabihabwa nidutabaruka”.
Vedaste N.Christian umaze gukora indirimbo zisaga 15, ni umuhanzi ukorera ubutumwa mu Mujyi wa Kigali. Avuga ko bigoye kumenya igihe yatangiriye gukora umuziki kuko yamenye ubwenge agasanga aririmba, icyakora ahamya ko yakandagiye muri Studio bwa mbere mu mwaka wa 2007.
Uyu muramyi yageze mu mwaka wa 2014 kuririmba wenyine asa nk’ubihagaritse kubw’impamvu ze bwite, ajya muri korari (Besalel Choir ADEPR Murambi/Kicukiro) nyuma mu mwaka wa 2018 nibwo yaje gusubira mu muziki ku giti cye, akaba atangiranye umwaka n’indirimbo nshya.


text:
Muhanga: Abazunguzayi bagiye gufashwa kubona ibibanza mu isoko rishya
Ubuyobozi bw’Akarere ka Muhanga buratangaza ko bugiye gukorana n’urwego rw’abikorera mu karere (PSF), bagafasha abazunguzayi kubona ibibanza bakoreramo, mu rwego rwo guca akajagari n’ubucuruzi butemewe n’amategeko mu mujyi wa Muhanga.
Ubuyobozi buvuga ko bwasabye abo bazunguzayi biganjemo abagore, kwandikira Akarere bagaragaza ubufasha bakeneye, kugira ngo bahabwe inguzanyo iciriritse izabafasha kubona igishoro, akarere kakabishyurira amafaranga y’ubukode bagasonerwa n’imisoro ku bibanza bakoreramo mu gihe cy’amezi atandatu.
Umwe mu bazunguzayi avuga ko nyuma y’uko abacuruzi b’imboga n’imbuto bimuriwe mu gice bubakiwe cyo hasi, abacuruza mu buryo budakurikije amategeko bazwi ku izina ry’abazungizayi basabwe kwandikira ubuyobozi bw’akarere, basaba ko bahabwa ubufasha bw’aho gukorera no kongererwa igishoro.
Uwo mubyeyi avuga ko abazunguzayi bose bamaze kwandika, ariko hari n’abo amabaruwa yabo atakiriwe ariko n’abo yakiriwe batarahabwa igisubizo cy’ibyo banditse basaba, kandi ko nabo bafashijwe bava mu muhanda.
Agira ati, “Twakwitegura dushingiye kuki ko ibyo twanditse dusaba tutarahabwa igisubizo, turifuza ko baduha aho gukorera haciriritse tukanafashwa kubona igishoro kugira ngo tuve mu muhanda. Dufite imbaraga tuzi gukora, ariko batumereye nabi dufunganwa n’abana, ubu noneho ntitunemerewe kwinjira mu isoko”.
Undi mubyeyi nawe ucuruza imboga n’imbuto yifuza ko bakurwa mu muhanda, kuko babayeho nabi bahanganye n’inzego z’umutekano, akifuza guhabwa aho gukorera bakanafashwa kubona igishoro.
Agira ati “Ubu bambaye imyenda isanzwe barimo kuduhiga, ntawifuza gukomeza guhangana n’inzego z’umutekano, mayor yari yatubwiye ko bazaguriza buri muntu ibihumbi 100frw, bakatwishyurira aho dukorera andi tukayagira igishoro, ariko ntabwo byashobotse”.
Umuyobozi w’isoko rya Muhanga, Rukazabyuma Emile, avuga ko bamaze kwakira amabaruwa asaga 200 y’abazunguzayi, basabaga guterwa inkunga no kubona aho bakorera mu isoko rishya kandi biteguye kubakira.
Avuga ko babikiwe imyanya kandi ko yavuganye n’ubuyobozi bw’akarere kandi bwari bwemeye ko mu mpera z’ukwezi kwa Nyakanga 2022, buzaba bwabyizeho ariko umwanzuro uturuka ku karere atarawubona.
Agira ati “Bariya bantu barashaka gukora kandi bafite imbaraga, umwanzuro utegerejwe ku karere kuko twebwe twabitse iyo myanya kandi irimo yabakwira, ubusanzwe icyo babangamyeho ni uko bakorera ahatemewe n’amategeko kuko bo ntibasora, kandi bagira uruhare mu gucuruza ibintu byibwe mu ngo, bigateza umutekano mucye. Babonye aho bakorera ibibazo by’umutekano byakemuka kuko usanga nimugoroba baba bari gucuruza ibintu byinshi byibwe mu ngo”.
Ikibazo cy’abazunguzayi kimaze igihe cyarabuze igisubizo mu mujyi wa Muhanga, kuko mbere y’uko isoko rishya ryuzura, bakomeje gukorera inyuma y’isoko rishaje ubuyobozi bukaba bwarasobanuraga ko nta bibanza bihagije muri iryo soko, hakaba hari hategerejwe ko irishya niryuzura icyo kibazo kizasobanuka ariko ntacyo byatanze.
Umuyobozi wungirije w’Akarere ka Muhanga ushinzwe imibereho myiza y’abaturage, Mugabo Gilbert, avuga ko kugira ngo ubucuruzi bw’akajagari bucike, basabye abo bazunguzayi kwishyira mu matsinda bakaka inguzanyo ziciriritse kugira ngo ubuyobozi bubafashe.
Agira ati “Twabasabye kwishyira hamwe mu matsinda tukabaguriza amafaranga, tukavugana na PSF ikabaha ibibanza tukabyishyura mu buryo runaka, tukabaherekeza tukagera aho tukabacutsa, ariko mu ntangiro tuzabishyurira ibyo bibanza”.
Mugabo avuga ko kuba hashize iminsi batarasubizwa ku mabaruwa banditse, hakozwe ibiganiro nabo babasaba kwegera ibigo by’imari bagasaba za nguzanyo ziciriritse Leta iguriza abantu batishoboye kandi azishyurwa ku nyungu y’amafaranga macye cyane 2%, akishyurwa mu myaka ibiri noneho bakabona kubishyurira ibibanza bagendeye ku mubare uzaba wabonetse w’ababyiyemeje.
Mugabo avuga ko bifuza ko abazunguzayi bagira uruhare mu gutera intambwe yo kwifasha kurusha kubaha amafaranga y’ubuntu, ahubwo bifuza ko bikorera imishinga igaragaza uko amafaranga bazahabwa azishyurwa.
Kugeza ubu akarere gafite miliyoni zisaga 150Frw agenewe imishinga iciriritse y’abaturage ari mu mirenge SACCO, kandi kiteguye kuyaha buri wese uyakeneye kugira ngo yiteze imbere abanje kwerekana uko azayakoresha n’uko azayishyura.


text:
Nyarugenge: Bishimiye ibyagezweho mu mwaka ushize, imihigo irakomeje
Abatuye mu Karere ka Nyarugenge mu Mujyi wa Kigali ubwo bizihizaga umunsi mukuru w’umuganura bishimiye ibyagezweho mu mwaka ushize w’ingengo y’imari, banahigira gukomeza kwesa imihigo.
Mu gihe ku wa Gatanu tariki 05 Kamena 2022, mu bice bitandukanye by’Igihugu hizihizwaga umunsi ngarukamwaka w’umuganura, abatuye mu Karere ka Nyarugenge bahisemo kuwizihiriza mu Murenge wa Nyarugenge mu Kagari ka Biryogo, mu gikorwa cyabimburiwe n’umutambagiro wakozwe mu buryo bwiganjemo ibya gakondo, nk’imbyino ndetse n’imyambaro.
Ni umutambagiro wari ugizwe n’amatsinda abiri, aho rimwe ryaturutse kuri Serena Hotel, mu gihe irindi ryaturutse ku mashuri yo ku Ntwari, ubundi bahurira muri Car Free Zone ahazwi nko mu marangi, ari na ho ibirori nyirizina byabereye.
Abitabiriye ibyo birori bibukijwe zimwe mu ndangagaciro z’ingenzi zibumbatiye umunsi w’umuganura, zirimo gukunda umurimo ndetse no kuwunoza, ubumwe hamwe no kwishimira ibyagezweho.
Umuyobozi Nshingwabikorwa w’Akarere ka Nyarugenge, Emmy Ngabonziza, yavuze ko bafite byinshi bishimira byagezweho, birimo ibikorwa remezo byabafashije kurushaho kwiteza imbere, nka bumwe mu buryo bwo gushaka inyungu.
Yagize ati “Hari ibikorwa remezo birimo n’aha turi, nk’ahantu heza hakozwe mu rwego rwo kudufasha kwidagadura, tukazirikana umuco wacu, ariko bigafasha n’Abanyarwanda gukomeza kwiteza imbere, bitewe n’ibikorwa bahakorera by’ubucuruzi”.
Yakomeje agira ati “Twabonye n’inyubako nziza zikoreramo inzego z’ubuyobozi bw’ibanze, hari imihanda kandi myiza myinshi icaniye twagezeho, bituma umutekano urushaho kuba mwiza, ndetse iterambere rikaba ririmo kwihuta kuri benshi, cyane ko n’ishoramari ryahise rizamuka”.
Umuyobozi w’Umujyi wa Kigali wungirije ushinzwe imiturire n’ibikorwa remezo Dr. Merard Mpabwanamaguru, yavuze ko bishimira ko mu mwaka ushize hashyizweho gahunda nyinshi zitandukanye zarushijeho gufasha abantu kugira imibereho myiza.
Yagize ati “Mu mwaka ushize habayeho gushyira imbaraga mu kurandura ibibazo bibangamiye imibereho y’abaturage, nk’intambwe iganisha kugira ngo na bo tubarememo ukwigira. Hari abubakiwe inzu kugira ngo babone amacumbi, hari abahawe ibibatunga, abagiye bafashwa kugira ngo babone ibishoro mu bucuruzi, abubakiwe aho biyuhagirira ndetse n’ubwiherero, mu buryo bwo kurandura burundu ibibazo bibangamiye ituze n’umudendezo w’abaturage”.
Abatuye mu Mujyi wa Kigali by’umwihariko abo mu Karere ka Nyarugenge basabwe gushyigikira ubumwe bw’Abanyarwanda binyuze mu nzira y’ubusabane, kuko Abanyarwanda bahisemo kuba umwe, ariko kandi byose bigakorwa basigasira ibyagezweho, bafata ingamba zihamye z’iterambere ry’Igihugu nk’uko bahora babyibutswa n’Umukuru w’Igihugu, Perezida Paul Kagame.
Reba uko byari byifashe muri iyi video:


text:
Afurika y’Epfo: Havutse itsinda ’The Collision Band’ ryiganjemo Abanyarwanda n’Abarundi mu ndirimbo zo kuramya no guhimbaza Imana-VIDEO
Yanditswe na: Ubwanditsi2021-02-10 17:46:14
Muri Afurika y’Epfo hamaze kuboneka itsinda rishya rihagurukanye imbaraga, akaba ari itsinda ryitwa ’The Collision Band’ ryiganjemo Abanyarwanda n’Abarundi. Ni itsinda rikora umuziki wo kuramya no guhimbaza Imana ndetse kuri ubu rikaba ryamaze gushyira hanze indirimbo yaryo ya mbere yitwa ’Yarabirangije’ yasohokanye n’amashusho yayo.
mu gisata cy’iyobokamana, abahanzi ku giti cyabo ndetse n’abacuranzi gusa imbaraga zo guhura no gutangira Imana yakoresheje umuhanuzi Eric Uwayesu usanzwe n’ubundi abana nabo bya hafi.
Nkuko tubikesha InyaRwanda.com mu kiganiro yagiranye na Nkurunziza Edmond umwe mu bayobozi b’iri tsinda yasobanuye byimbitse uko igitekerezo cyo guhuza imbaraga cyabajemo, agira ati "Mbere na mbere turashimira Imana yadushoboje gutangira iki gikorwa, mu by’ukuri kugira ngo iyi Group itangire ahanini byaturutse ku mukozi w’Imana Eric Uwayesu."
"Igihe cya guma mu rugo kirimo gisa n’aho kirangira, umukozi w’Imana yadutumiye iwe mu rugo turasangira turishimana nk’umuntu usanzwe asobanukiwe bya hafi iby’umuhamagaro atubwira ko gutatanya imbaraga bitudindiza, adusaba gushyira hamwe no guhuza imbaraga nyuma y’uko n’ubundi yari asanzwe atuzi twese, abona ni byo dushoboye niko kudusaba gukora indirimbo ya mbere yemera no kudutera inkunga yo gukora iyo ndirimbo, turamushimira cyane kuko Imana yamunyuriyemo bikemera".
Eric Uwayesu yabajijwe icyamuteye kwegeranya abagize iri tsinda yagira ati "Mu buzima busanzwe nkunda kwitegereza cyane, nyuma yo gusura amadini n’amatorero amwe n’amwe y’Abanyarwanda n’Abarundi akorera muri South Africa nagiye nsanga mfite inshuti nyinshi ziganjemo abaririmbyi, bityo uko tuganira nkumva imbogamizi bafitiye mu muhamagaro, mbona hari uruhare ruto cyane nshobora kugira mu kubegeranya no kubaganiriza cyane ngo bumve koko ko bikenewe ko bakora nk’itsinda".
"Ikindi kandi ni uko nababonyemo ubushobozi nubushake bwo gukorera Imana, no kuzafasha abahanzi nyarwanda benshi bazifuza gukorera ibitaramo hano muri iki gihugu muri music no kubunganira mu majwi. Umusanzu tuzatanga ni uko tuzafasha abantu bose bava mu bihugu byacu ari byo u Rwanda n’u Burundi n’ibindi bidukikije duhereye aho duherereye ariho Cape Town (South Africa) kugera no ku bari mu yandi mahanga kwegera Imana binyuze mu ndirimbo".
"Kugeza ubu dufite indirimbo imwe yitwa ’Yarabirangije’ twashyize hanze kuri uyu wa gatanu, ikaba iri kuri YouTube yacu. Tukaba dufite n’izindi ndirimbo duteganya gusohora mu gihe kirembere. Message iri mu ndirimbo yacu ni ukwibutsa abantu ko Yesu yatwitangiye akaducungura kandi ko twese twemerewe kwinjira ahera. Tukaba tubisanga muri Yohana 19:30 ubwo Yesu yavugaga ati birarangiye."
REBA HANO INDIRIMBO ’YARABIRANGIJE’ YA THE COLLISION BAND


text:
Icyo wakora kugira ngo ugire ibyishimo mu muryango
Wakora iki igihe umwana wawe ugeze mu gihe cy’amabyiruka ashidikanyije ku byo wizera?
Iyo abana bageze mu gihe cy’amabyiruka, abenshi bahitamo kuguma mu idini ry’ababyeyi babo (2 Timoteyo 3:14). Ariko hari bamwe batabikozwa. None se wakora iki niba umwana wawe ugeze mu gihe cy’amabyiruka ashidikanyije ku byo wizera? Iyi ngingo iragufasha kumenya uko Abahamya ba Yehova bitwara iyo bahuye n’icyo kibazo.
“Singishaka kuba mu idini ry’ababyeyi banjye. Ndumva ndirambiwe rwose.”—Cora, ufite imyaka 18. *
WIZERA rwose ko ibyo idini ryawe ryigisha ku byerekeye Imana ari ukuri. Nanone wizera ko Bibiliya yonyine ari yo ishobora gutuma umuntu agira ubuzima bwiza. Birumvikana ko uzakora uko ushoboye kose kugira ngo wigishe umwana wawe amahame mbwirizamuco (Gutegeka kwa Kabiri 6:6, 7). Ariko se uzakora iki niba umwana wawe atagishishikazwa n’idini ryawe? * Uzabigenza ute se niba atangiye gushidikanya ku nyigisho yasaga n’aho yishimiraga akiri umwana?—Abagalatiya 5:7.
Nubona ibyo bibaye, ntukibwire ko wananiwe gusohoza inshingano yawe y’umubyeyi w’Umukristo. Nk’uko turi buze kubibona, hari izindi mpamvu zishobora kubitera. Icyakora ukwiriye kuzirikana ko uko witwara igihe umuhungu wawe w’ingimbi ashidikanyije ku nyigisho wamwigishije, ari byo bizagena niba azahitamo kuzikomeza cyangwa kuzireka burundu. Niba ushaka guhangana n’umuhungu wawe mupfa icyo kibazo, uzaba ushoje urugamba utazatsinda.—Abakolosayi 3:21.
Ahubwo byaba byiza ukurikije inama y’intumwa Pawulo. Yaranditse iti “umugaragu w’Umwami ntagomba kurwana, ahubwo agomba kuba umugwaneza ku bantu bose, ashoboye kwigisha kandi akamenya kwifata” (2 Timoteyo 2:24). None se wagaragaza ute ko ‘ushoboye kwigisha,’ niba umuhungu wawe w’ingimbi ashidikanyije ku nyigisho wamwigishije?
Jya ushishoza
Mbere na mbere, banza umenye igishobora kuba kibimutera. Reka dufate urugero:
-
Ese iyo ari mu itorero, yumva yigunze kandi nta ncuti ahafite? “Kubera ko nashakaga incuti, nagiranye ubucuti na benshi mu banyeshuri twiganaga, bituma mara imyaka myinshi ntafitanyeimishyikirano myiza n’Imana. Bitewe n’izo ncuti mbi, sinari ngishimishwa n’amahame yo muri Bibiliya nigishijwe. Na n’ubu ndabyicuza.”—Lenore, ufite imyaka 19.
-
Ese yaba atigirira icyizere, bigatuma atinya kubwira abandi ibyo yizera? “Nkiri umunyeshuri natinyaga kubwiriza abo twiganaga. Natinyaga ko banserereza bavuga ko natwawe n’idini cyangwa bakabona ko ntameze nk’abandi. Umunyeshuri wese babonaga atandukanye n’abandi bamuhaga akato, kandi sinifuzaga ko ibintu nk’ibyo byambaho.”—Ramón, ufite imyaka 23.
-
Ese yumva kugendera ku mahame yo muri Bibiliya bimubereye umutwaro? “Numvaga isezerano ryo muri Bibiliya rivuga iby’ubuzima bw’iteka riri nk’ahantu kure cyane, nanjye nkaba ntaratera intambwe n’imwe ngo ndyegere. Nagiraga impungenge cyane ntekereza ko iryo sezerano ritazasohora, ku buryo natekereje no kureka iby’Imana burundu.”—Renee, ufite imyaka 16.
Mubiganireho
Ese mu by’ukuri ni ikihe kibazo umwana wawe w’ingimbi yaba afite? Uburyo bwiza bwo kumenya igisubizo ni ukubimubaza. Ariko uzabikore witonze, kugira ngo icyo kiganiro kitavamo kujya impaka. Uzakurikize inama iboneka muri Yakobo 1:19, igira iti ‘ujye wihutira kumva ariko utinde kuvuga, kandi utinde kurakara.’ Jya umwihanganira. Uzagire “kwihangana kose n’ubuhanga bwose bwo kwigisha,” nk’uko waba uvugana n’undi muntu utari uwo mu muryango.—2 Timoteyo 4:2.
Urugero, niba umuhungu wawe adashaka kujya mu materaniro ya gikristo, gerageza kumenya niba hari ikindi kimubangamiye. Ariko ibyo uzabikore wihanganye. Wiganye uyu mubyeyi uvugwa hasi aha, nta cyo wageraho:
Umuhungu: Jye numva ntazongera gusubira mu materaniro.
Umubyeyi: [amurakariye] Ngo ntuzasubirayo? Ubwo ushatse kuvuga iki?
Umuhungu: Numva ibivugirwamo bindambiye!
Umubyeyi: Ushatse kuvuga ko iby’Imana bikurambiye? Umenye ko ibyo ntabishaka. Igihe cyose ukiba iwanjye, tugomba kujyana mu materaniro, wabishaka utabishaka.
Imana ishaka ko ababyeyi bigisha abana babo bakayimenya, kandi isaba abana kumvira ababyeyi babo (Abefeso 6:1). Icyakora, ntiwifuza ko umwana wawe akurikiza buhumyi gahunda yawe yo gusenga Imana, cyangwa ngo ajye mu materaniro aseta ibirenge. Wifuza rwose ko yakorera Imana abivanye ku mutima, nta wumuhase.
Uzagira icyo ugeraho nugerageza gutahura impamvu nyazo zituma umuhungu wawe yitwara atyo. Mu gihe ukizirikana ibyo, dore uko ubundi wa mubyeyi yari kuganira neza n’umuhungu we.
Umuhungu: Jye numva ntazongera gusubira mu materaniro.
Umubyeyi: [atuje] Ni iki gituma wumva utazasubirayo?
Umuhungu: Numva ibivugirwamo bindambiye!
Umubyeyi: Ni byo koko, kwicara amasaha hafi abiri bishobora kukurambira. None se, ni iki ubona kikugora kurusha ibindi?
Umuhungu: Simbizi nanjye. Numva gusa nagombye kuba nigiriye ahandi hatari mu materaniro.
Umubyeyi: Ese incuti zawe na zo ni uko zibibona?
Umuhungu: Ahubwo icyo ni cyo kibazo. Nta ncuti n’imwe mfite. Kuva incuti yanjye magara yakwimuka, numva nta wundi mfite twaganira. Mbona abandi bose baba bishimye, ariko jye numva nta wunyitayeho.
Kuba uyu mubyeyi agerageje kumenya icyo umwana we atekereza, bimufashije kumenya ikibazo nyacyo umuhungu we afite; asanze afite irungu. Nanone bitumye umuhungu we amugirira icyizere, ku buryo n’ubutaha yazamubwira ibimuri ku mutima.—Reba agasanduku gafite umutwe uvuga ngo “Jya wihangana!”
Nyuma y’igihe, abenshi mu bakiri bato bibonera ko iyo bahanganye n’inzitizi zashoboraga kubabuza gukorera Imana bakazinesha, barushaho kwigirira icyizere kandi bakagira ukwizera gukomeye. Reka dusuzume urugero rwa Ramón, wa musore twigeze kuvuga watinyaga kubwira abo bigana ko ari Umukristo. Amaherezo, Ramón yaje kubona ko kubwira abandi imyizerere ye bidateye ubwoba nk’uko yabitekerezaga, nubwo hari igihe abandi bamukobaga.
Yaravuze ati “hari igihe umuhungu twiganaga yanserereje kubera idini ryanjye. Numvise mfite ubwoba bwinshi, numva ko abanyeshuri bose babyumva. Nahise muhindukirana nanjye mubaza ibyo yizera. Natangajwe no kubona ko ari we wagize ubwoba kundusha. Ibyo byatumye mbona ko abenshi mu rubyiruko bafite ibyo bizera, ariko ko batabisobanukiwe. Nibura jye nashoboye gusobanura ibyo nizera. Mu by’ukuri, ku birebana no gusobanura ibyo umuntu yizera, abo twigana ni bo bakwiriye kubigirira ubwoba, si jye!”
GERAGEZA GUKORA IBI BIKURIKIRA: Ganira n’umuhungu wawe umubaze uko yumva ameze iyo atekereje kuba Umukristo. We abona ko bifite akahe kamaro? Bisaba kwigomwa iki? Ese akamaro bimufitiye karuta icyo bimusaba kwigomwa? Kuki ari uko abibona (Mariko 10:29, 30)? Umuhungu wawe azabyandike ku rupapuro, mu mbonerahamwe y’inkingi ebyiri. Ibumoso azahandike icyo bimusaba kwigomwa na ho iburyo ahandike ibyiza byo kuba Umukristo. Ibyo bizamufasha kumenya ikibazo afite n’icyo yakora kugira ngo gikemuke.
“Ubushobozi bwo gutekereza” bw’umwana wawe
Ababyeyi n’abashakashatsi babonye ko abana bato badatekereza kimwe n’ingimbi n’abangavu (1 Abakorinto 13:11). Abana ntibatekereza cyane, mu gihe abageze mu gihe cy’ubugimbi bo batekereza cyane. Urugero, ushobora kwigisha umwana ukiri muto ko Imana ari yo yaremye ibintu byose (Intangiriro 1:1). Ariko, iyo amaze kuba ingimbi ashobora kukubaza ati ‘ni iki cyemeza ko Imana ibaho? Niba Imana ibaho, kuki ireka ibintu bibi bikabaho? Bishoboka bite ko Imana yahoraho iteka ryose?’—Zaburi 90:2.
Ibibazo nk’ibyo bishobora gutuma utekereza ko umwana wawe atangiye gushidikanya ku byo wamwigishije. Mu by’ukuri, ibyo bishobora kugaragaza ko agenda akura. Kuko n’ubusanzwe, kwibaza ibibazo ni ibintu by’ingenzi biranga Umukristo ukuze mu buryo bw’umwuka.—Ibyakozwe 17:2, 3.
Ikigeretse kuri ibyo kandi, ni uko umwana wawe arimo yiga gukoresha ‘ubushobozi bwe bwo gutekereza’ (Abaroma 12:1, 2). Ibyo bituma asobanukirwa “ubugari n’uburebure n’ubuhagarike n’ubujyakuzimu” bw’inyigisho za gikristo. Ibyo ntiyashoboraga kubisobanukirwa akiri muto (Abefeso 3:18). Icyo ni cyo gihe cyihariye cyo gufasha umuhungu wawe gutekereza ku byo yizera, kugira ngo agire ukwizera gukomeye.—Imigani 14:15; Ibyakozwe 17:11.
GERAGEZA GUKORA IBI BIKURIKIRA: Wowe n’umuhungu wawe w’ingimbi, musuzumire hamwe inyigisho z’ibanze, mushobora kuba mwaribwiraga ko zoroshye kuzumva. Urugero, mufashe gutekereza kuri ibi bibazo bikurikira: ‘ni iki kinyemeza ko Imana ibaho? Ni ibihe bintu bigaragaza ko Imana inyitaho? Kuki numva ko kumvira amategeko y’Imana ari jye bizagirira akamaro?’ Uramenye ntugahatire umwana wawe kubona ibintu nk’uko ubibona. Ahubwo mufashe kugira ngo na we yumve ko ibyo yizera ari ukuri. Ibyo ni byo bizamufasha kugira ukwizera gukomeye.
‘Wemeye ko ari ukuri’
Bibiliya ivuga ko umusore witwaga Timoteyo yari azi Ibyanditswe Byera “uhereye mu bwana” bwe. Nyamara intumwa Pawulo yagiriye Timoteyo inama igira iti “ugume mu byo wize kandi ukemera ko ari ukuri” (2 Timoteyo 3:14, 15). Kimwe na Timoteyo, ushobora kuba warigishije umuhungu wawe amahame yo muri Bibiliya kuva akiri muto. Ariko ubu, biragusaba kumufasha kugira ngo na we yumve ko ibyo yizera ari ukuri.
Igitabo Ibibazo urubyiruko rwibaza n’ibisubizo byabyo, Umubumbe wa 1, kigira kiti “igihe cyose umwana wawe akiba iwawe, ufite uburenganzira bwo kumusaba kugendera kuri gahunda y’iby’umwuka y’umuryango wanyu. Intego yawe, ni ugutoza umwana wawe gukunda Imana abikuye ku mutima, aho kugira ngo abikore bitewe n’uko ubimutegetse gusa.” Nuzirikana iyo ntego, uzafasha umuhungu wawe w’ingimbi kugira “ukwizera gukomeye,” akorere Imana ari we ubyishakiye, atari ibyo wamutegetse. *—1 Petero 5:9.
^ par. 4 Muri iyi ngingo amazina amwe yarahinduwe.
^ par. 5 Kugira ngo byumvikane neza, muri iyi ngingo turi bwibande ku mwana w’umuhungu. Ariko amahame avugwamo arareba n’abana b’abakobwa.
^ par. 40 Ku bindi bisobanuro, reba Umunara w’Umurinzi wo ku itariki ya 1 Gicurasi 2009, ku ipaji ya 10-12, n’igitabo Ibibazo urubyiruko rwibaza n’ibisubizo byabyo, Umubumbe wa 1, ku ipaji ya 315-318.
IBAZE UTI . . .
-
Ese nitwara nte iyo umwana wanjye atangiye gushidikanya ku byo namwigishije?
-
Nakoresha nte ibyo nasomye muri iyi ngingo kugira ngo ngire icyo nkosora?


text:
2021-04-10 , Numunsi wizuba uyumunsi, ikintu kimwe cya metero 40 kirimo gupakira umukiriya wa Nigeriya. Dufite umurongo wumwuga wo gutanga imbaho. Icyiciro kimwe nicyiciro bitatu kirahari.
Kugira ubwoko bwombi bwubuso nubwoko bwa flush, OEM / ODM biremewe
Ibikoresho
1. Urupapuro rw'ibyuma n'ibikoresho by'umuringa imbere
2. Kurangiza irangi: Haba hanze no imbere
3. Irinzwe hamwe na epoxy polyester
4. Kurangiza neza RAL 7032 cyangwa RAL7035
Ubuzima bwose
Imyaka irenga 20
Ibicuruzwa byacu bihuye na IEC 60947-3 bisanzwe
Igihe cyo kohereza: Gicurasi-17-2021


text:
Aba bari ba rushimusi bafashijwe kwibumbira mu makoperative akora ibikorwa bitandukanye hanyuma Ikigo cy’Igihugu cy’Iterambere kikajya kibaha inkunga y’amafaranga yo kubafasha kwiteza imbere bari hamwe.
Umuturage wo mu Murenge wa Bushekeri ho mu Karere ka Nyamasheke yatangaje ko imirimo y’ubuhigi ari yo yari imutunze mbere y’umwaka wa 2009, ariko akaba nta kindi yashoboraga kwigezaho uretse kuba yakwica inyamaswa bakayirya cyangwa akayigurisha bakamuha intica ntikize.
Yagize ati “Imirimo y’ubuhigi ni yo yari intunze, maze mu 2009 haza abayobozi bo muri RDB bashinzwe guhuza abaturage na Pariki. Babonye ko inyamaswa zenda gucika burundu, baratwegera, baratwigisha baradufasha turahinduka, batwereka ibibi byo kwangiza pariki n’ibyiza byo kuyibungabunga, turabikurikiza, none twateye imbere, ubu tubasha gutangira abana ubwisungane mu kwivuza, tukabishyurira amashuri, ndetse n’inzu turimo kuzubaka.”
Uwitwa Emmanuel Murekezi, yavuze ko yakoraga ubuhigi kugirango abone ibyo atungisha umuryango we wari ukennye, ari na yo mpamvu yari yarananiwe kuwimura ngo awukure mu manegeka yari yarawutujemo, ariko aho ahinduriye imyumvire ubu arimo kwihuta mu iterambere.
Ati “Nari ntuye ahantu mu manegeka, ariko ubu nabashije kwigurika ikibanza ahantu mu mudugudu, ndetse ndimo no kubaka ahandi, mbese ndabona biri kumfasha kugira aho mva n’aho ngana mu iterambere.”
Umuyobozi wa Pariki ya Nyungwe, Louis Rugerinyange, atangaza ko uko abaturage bagendaga bahindura imyumvire, byatumye bagira uruhare mu kuyibungabunga, bityo n’umusaruro waturukaga mu bukerarugendo buyikomokamo uriyongera.
Yagize ati “Muri 2005 nka Pariki ya Nyungwe twari dufite miliyoni 15 gusa zo gusaranganya imishinga ikorerwa hafi ya Pariki, ariko umwaka ushize twari dufite miliyoni 144 z’amafaranga y’u Rwanda, kandi n’imishinga yo gufasha yariyongereye.”
Politiki y’igihugu yashyizweho mu 2005 igena 5% by’amafaranga yinjijwe n’ubukerarugendo, agashyirwa mu bikorwa by’iterambere ry’abaturage baturiye Pariki z’igihugu. Ibyo bikorwa mu rwego rwo kubashimira umusanzu bagira mu kuzibungabunga, no guharanira ko ibyiza by’ubukerarugendo byahera iwabo.


text:
Nyagatare: Mu minsi ibiri abantu 68 batahuwe basenga barenze ku mabwiriza yo kwirinda Covid-19
Mu minsi ibiri gusa mu Karere ka Nyagatare hafatiwe abantu 68 basenga banyuranyije n’amabwiriza yo kwirinda COVID-19.
Ku wa Gatatu tariki ya 08 Nzeri 2021, mu mudugudu wa Matimba ya gatatu, Akagari ka Matimba, Umurenge wa Matimba mu rugo rwa Niyonsaba John, saa tanu n’igice z’igitondo hafatiwe abantu 48 barimo abana 16 bari mu cyumba kimwe basenga.
Ni mu gihe ku wa Mbere tariki ya 06 Nzeri 2021 mu rwuri rwa Birekeraho Innocent ruherereye mu Mudugudu wa Mugari, Akagari ka Rutaraka, Umurenge wa Nyagatare, hafatiwe abantu 20 barimo abana batanu basenga, aba bakaba bari abo mu itsinda ryiyise ‘Dunia si yetu’ (Isi si iyacu), rihuriwemo n’amadini n’amatorero atandukanye ubusanzwe adahuje n’imyemerere.
Icyo gihe umuyobozi w’Akarere ka Nyagatare, Mushabe David Claudian, yavuze ko bagiye kuganira n’abayobozi b’amadini n’amatorero kugira ngo baganire n’abayoboke babo kugira ngo babafashe kubaganiriza bubahirize amabwiriza.
Yasabye abaturage kujya batanga amakuru ku byo babona binyuranyije n’amategeko kandi babona byabagiraho ingaruka.
Agira ati "Turashimira abaturage baduhaye amakuru kandi dusaba n’abandi kujya bayaduha cyane ku byo babona binyuranyije n’amabwiriza cyangwa amategeko y’Igihugu."
Abafatwa bemera amakosa ndetse bakavuga ko batinya kuba bakwandura Covid-19 nyamara bakarenga ku mabwiriza ajyanye no kuyirinda.


text:
Isomo ryo mu gitabo cy’umuhanuzi Ezekiyeli 2, 8-10; 3, 1-4
Naho rero wowe, mwana w’umuntu, uramenye ntuzabe ikirara ak’iyo nyoko yararutse; ahubwo tega amatwi wumve icyo ngiye kukubwira. Cyo ngaho asama maze urye icyo ngiye kuguha.»
Nuko ngo ndebe mbona ikiganza kiza kingana kirimo igitabo kizinze, icyo kiganza kikiramburira imbere yanjye; icyo gitabo cyari cyanditseho imbere n’inyuma amaganya, iminiho n’imiborogo.
Arambwira ati «Mwana w’umuntu, ngaho rya ! Icyo gitabo weretswe, kirye ; hanyuma ugende ubwire umuryango wa Israheli.» Nuko ni ko kwasama icyo gitabo ndakirya. Hanyuma arambwira ati «Mwana w’umuntu, rya kandi uhazwe n’iki gitabo nguhaye.» Igihe nakiryaga numvaga mu kanwa kanjye haryohereye nk’ubuki.
Hanyuma arambwira ati «Mwana w’umuntu, genda usange umuryango wa Israheli, ubashyire amagambo yanjye.
Zaburi ya 118, 14.24, 72.103, 111.131
Mpimbazwa no gukurikiza ibyemezo byawe
kuruta uko ubukire butera ibyishimo.
Ibyemezo byawe bintera guhimbarwa,
imigambi yawe ni yo mfatiraho inama.
Amategeko y’umunwa wawe andutira ibihumbi
by’amasikeli ya zahabu na feza.
Mbega ngo amasezerano yawe arandyohera,
kurusha ubuki mu kanwa kanjye!
Ibyemezo byawe ni byo murage wanjye,
ni na byo byishimo by’umutima wanjye.
Mbumbuye umunwa wanjye ngo miragure,
kuko mfite inyota y’amatangazo yawe.


text:
Ivanjili ya Mutagatifu Luka 5,1-11
Umunsi umwe, abantu benshi bamuniganagaho bashaka kumva ijambo ry’Imana; naho we akaba ahagaze ku nkombe y’ikiyaga cya Genezareti. Nuko abona amato abiri ku nkombe y’ikiyaga; abarobyi bari bayavuyemo boza inshundura zabo. Ajya mu bwato bumwe bwari ubwa Simoni, amusaba kubutsura gato. Nuko aricara, maze yigisha abantu ari mu bwato. Amaze kwigisha, abwira Simoni ati «Erekeza ubwato mu mazi magari, murohe inshundura zanyu, murobe.» Simoni aramusubiza ati «Mwigisha, twagotse ijoro ryose, ntitwagira icyo dufata, ariko ubwo ubivuze, ngiye kuroha inshundura.» Baraziroha, maze bafata amafi menshi cyane, inshundura zabo zenda gucika. Barembuza bagenzi babo bari mu bundi bwato ngo babafashe. Baraza, buzuza amato yombi, bigeza aho yenda kurohama. Simoni Petero abibonye, apfukama imbere ya Yezu, avuga ati «Igirayo, Nyagasani, kuko ndi umunyabyaha!» Koko, ubwoba bwari bwamutashye, we na bagenzi be, babonye ayo mafi yose bari bamaze kuroba. Barimo Yakobo na Yohani bene Zebedeyi bagenzi ba Simoni. Nuko Yezu abwira Simoni ati «Witinya, kuva ubu uzajya uroba abantu.» Nuko bagarura amato yabo ku nkombe, basiga aho byose, baramukurikira.


text:
Isomo rya 1: Yozuwe 24,1-2a.15-17.18b
Muri iyo minsi, Yozuwe akoranyiriza imiryango ya lsraheli yose i Sikemu maze ahamagaza abakuru ba Israheli, abatware, abacamanza, abayobozi b’imirimo; baza imbere y’lmana. Yozuwe abwira rubanda rwose ati «Niba gukorera Uhoraho bitabashimishije, uyu munsi muhitemo uwo mushaka gukorera: byaba ibigirwamana ba so bayobotse bakiri hakurya y’Uruzi, cyangwa se iby’Abahemori mubereye mu gihugu. Naho jye n’inzu yanjye tuzakorera Uhoraho.» Rubanda baramusubiza bati «Hehe n’lgitekerezo cyo kwimura Uhoraho ngo dukorere ibigirwamana! Uhoraho ni We Mana yacu, We watuvanye mu Misiri twe n’ababyeyi bacu, akatuvana mu nzu y’ubucakara, agakorera ibyo bimenyetso bikomeye mu maso yacu. Yaturwanyeho mu rugendo rurerure twakoze, no mu mahanga yose twagiye tunyuramo. Natwe rero tuzakorera Uhoraho kuko ari We Mana yacu.»
Zaburi ya 33 (34), 2-3, 16-17, 20-21, 22-23
Bavandimwe, mujye mworoherana kubera igitinyiro mufitive Kristu. Abagore borohere abagabo babo nk’aho babigirira Nyagasani; koko rero umugabo agenga umugore we, nk’uko Kristu agenga Kiliziya akanayibera umutwe ukiza umubiri wose. Nk’Uko rero Kiliziya yumvira Kristu, bityo n’abagore nibajye bumvira abagabo babo muri byose. Namwe bagabo, nimukunde abagore banyu nk’uko Kristu yakunze Kiliziya, maze akayitangira. Yarayitagatifuje, ayisukuza amazi n’ijambo ribiherekeza, kugira ngo ayihingutse imbere ye ibengerana, nta bwandu n’iminkanyari cyangwa indi nenge, ahubwo ari Kiliziya ntagatifu kandi itagira amakemwa. Nguko uko abagabo bagomba gukunda abagore babo, mbese nk’imibiri yabo bwite. Ukunda umugore we aba yikunze ubwe. Koko rero nta wigeze yanga umubiri we, ahubwo arawugaburira, akawitaho cyane mbese nk’uko na Kristu agenzereza Kiliziya. Muyobewe se ko turi ingingo z’umubiri we, (nk’uko Ibyanditswe bivuga ngo) «Nicyo gituma umugabo azasiga se na nyina, akifatanya n’umugore we, bakaba umubiri umwe». Iryo yobera rirakomeye. Cyakora ibyo mbivuze nzirikana Kristu na Kiliziya.
Ivanjili ya Mutagatifu Yohani 6,60-69
Abenshi mu bigishwa be bamaze kumwumva, baravuga bati «Aya magambo arahambaye, ni nde washobora kuyatega amatwi?» Yezu amenya ko abigishwa be bijujutiye ayo magambo, arababwira ati «Mbese ibyo birabatsitaje? Noneho ubwo hacura iki mubonye Umwana w’umuntu azamutse ajya aho yahoze mbere hose? Roho ni we ubeshaho, umubiri nta kavuro. Amagambo nababwiye aturuka kuri Roho, kandi agatanga ubugingo. Ariko muri mwe harimo abatemera.» Koko Yezu yari azi mbere hose abatemera, ndetse yari azi n’uzamugambanira. Arongera ati «Ngiyo impamvu yatumye mbabwira ko ari nta we ushobora kunsanga atabihawe na Data.» Kuva ubwo, benshi mu bigishwa be bavanamo akabo karenge, ntibongera kugendana na we ukundi. Nuko Yezu abwira ba Cumi na babiri, ati «Namwe se murashaka kwigendera?» Simoni Petero aramusubiza ati «Nyagasani, twasanga nde wundi, ko ari wowe ufite amagambo y’ubugingo bw’iteka. Twe twaremeye, kandi tuzi ko uri Intungane y’Imana.»